Tan - Wikipedia\nAn tan eo oksidadur diwar dizh un danvez bennak e reaktadenn gimiek ekzotermek an devadur, o tilezel da vont gwrez, gouloù ha produioù liesseurt all. Un dra a gaver en natur eo an tan, gallout a ra bezañ kontrolet gant an dud abaoe ar Ragistor avat.\nUn tantad tan.\n1 Fizik ha kimiezh\n2 An tan en natur\n3 Ragistor hag istor\nFizik ha kimiezhAozañ\nEvit kregiñ en deus ezhomm an tan eus tri zra : un helosk (da skouer koad), ur c'heflosk hag a zo ur reaktant oksider (oksigen peurliesañ), hag un energiezh "d'activation" (an tommder). Komz a reer eus "tric'horn an tan". Kregiñ a ra an tan gant ur flamm pe ur fulenn. An energiezh, ar gwrez dreis-holl, a ra digediañ an danvezioù helosk solud (ar piroliz vez graet eus an dra-se), aezhelaat al liñvennoù hag entanañ an aezhennoù.\nAn tan en naturAozañ\nTan a c'hall kregiñ en un doare naturel. A-wechoù e teu da vezañ bras ha da zeviñ ar gwez tro-dro dezhañ, un tan-gwall eo neuze.\nEstreget en Douar ez eus tan : ur vras a voul dan eo an Heol hag ar stered all ivez.\nRagistor hag istorAozañ\nUr cheñchamant bras eo bet doñvadur an tan evit mab-den. Gallet en deus poazhañ e voued, mirout ha mogediñ ar c'hig, kaletaat e venviji, ha kaout gouloù ha tommder e-pad an noz. Ur rol sokial ha sevenadurel a-bouez en deus c'hoariet ivez.\nTesteniekaet eo an doñvadur adalek -400 000 bloaz e meur a lec'h er bed, en o zouez e Menez-Dregan e Ploeneg, e Bilzingsleben en Alamagn, e Vértesszőlős en Hungaria, e Qesem en Israel, hag e Zhoukoudian e Sina. Roud boued poazhet 1 milion a vloaz kozh zo bet kavet e Suafrika gant ur spkipailh stadunanat, met n'eus prouenn ebet e veze kontrolet c'hoazh. Bezañ gouest da enaouiñ ha mirout anezhañ zo deuet tamm ha tamm, a-hed ar milvedoù.\nGoude en istor eo bet implijet an tan er vetalouriezh, evit ar mekanik dre vurezh hag evit ar c'heflusker dre enleskiñ.\nAdtapet diwar « https://br.wikipedia.org/w/index.php?title=Tan&oldid=1920632 »\nKemm diwezhañ d'an 1 Gen 2022 da 12:31\nKemmoù diwezhañ degaset d'ar bajenn-mañ d'an 1 Gen 2022, da 12:31.


Unanenn vas atomek - Wikipedia\nUnanenn vas atomek\n(Adkaset eus Unanenn mas atomek)\nAn unanenn vas atomek unanet (simbol: u , daoust ma vez graet gant uma a-wezhioù) zo un unanenn vuzuliañ standart a vez graet ganti evit muzuliañ mas an atomoù. Un unanenn er-maez eus ar sistem etrebroadel (SI) eo, implijet e vez asambles gantañ met diwar arnodiñ e vez kavet he zalvoud.\nKlotañ a ra 1 u gant 1/12 eus mas un nukleid 12C (karbon-12), nann ereet, dilusk, hag en e stad diazez. Talvezout a ra war-dro 1,66056 × 10-27kg. War dachenn ar viokimiezh e vez graet anezhi dalton (simbol Da) c'hoazh.\nAdtapet diwar « https://br.wikipedia.org/w/index.php?title=Unanenn_vas_atomek&oldid=1682137 »\nDernière modification le 13 Gen 2016, à 00:24\nKemmoù diwezhañ degaset d'ar bajenn-mañ d'an 13 Gen 2016, da 00:24.


Samuel Gottlieb Gmelin - Wikipedia\nSamuel Gottlieb Gmelin.\nSamuel Gottlieb Gmelin, bet ganet e Tübingen (Impalaeriezh santel roman german d'ar mare-se) d'ar 4 a viz Gouere 1744 hag aet da Anaon en Achmedkent (Dagestan a-vremañ) d'ar 27 a viz Gouere 1774, a oa un ergerzher, ur mezeg hag un naturour alaman hag a lakaas e varregezhioù e servij Impalaeriezh Rusia.\nLod e oa eus ur familh a skiantourien vrudet : e dad Johann Konrad Gmelin (apotiker ha surjian, 1707-1759), e eontr Johann Georg Gmelin (kimiour ha louzawour, 1709-1755) hag e genderv Johann Friedrich Gmelin (kimiour ha naturour, 1748-1804).\nGraet e vez gant ar berradur boas S.G.Gmelin (pe Gmelin c'hoazh) e metoù al loenoniezh.\nrulosteg du (Phoenicurus ochruros),\nskoul gwenn (Circus macrourus).\nAdtapet diwar « https://br.wikipedia.org/w/index.php?title=Samuel_Gottlieb_Gmelin&oldid=1963171 »\nKemmoù diwezhañ degaset d'ar bajenn-mañ d'an 17 C'hwe 2022, da 18:40.


Buhez ar Sent/1894/Izidor, Eskop ha Doktor - Wikimammenn\nBuhez ar Sent/1894/Izidor, Eskop ha Doktor\n◄ Beneat ar Morian Izidor, Eskop ha Doktor Visant Ferrier ►\nar pevare devez a viz ebrel\nSANT IZIDOR, ESKOP HA DOKTOR EUZ ANN ILIZ\nAr zant-ma a ioa mab da c’houarner Karthajeenn e Spagn, ha breur da zant Leandr, da zant Fuljans ha da zantez Florentina. Kaset e oue abred d’ar skol, mes n’oa ket goest da zeski, var he veno, ha setu hen ha dizerti evit dont d’ar gear. Hogen, var he hent ez oa eur puns, hag e kichen ar puns-ma eur mean hag a ioa roudennet anat gant ann dour o tivera varnhan. « — Sell, eme Izidor, ann dour en deuz bet nerz aoualc’h da doulla ar mean kalet-se, hag ar c’henteliou a vez roet d’inn-me ne c’hellfent ket ober eunn toull em spered ! » Var ar zonj-se e tistroaz d’ar skol hag e stagaz d’ar studi evel ma stag eunn den d’al labour pa fell d’ezhan hen ober koustet pe gousto.\nDoue a rekompansaz anezhan evit he boan, hag abarz nemeur e oue treac’h dre he zeskadurez da holl dud he vro ha da holl dud he amzer. Bez’e oue ar brasa doktor a roaz ar Spagn d’ann Iliz, hag ar pab sant Leon IV a lavare e tliet ober kement a istim euz he skridou hag euz a re sant Jerom ha sant Aogustin.\nMes ive, e kreiz he studi, Izidor ne golle morse ar zonj a Zoue. Ar pez a glaske dreist peb tra oa gloar Doue he zilvidigez he-unan ha silvidigez he nesa. O veza c’hoaz iaouank, ec’h en em lakeaz da zifenn ar feiz katholik a enep ann Arianed. Ar re-ma a ioa, d’ar mare-ze, ar vistri e Spagn, hag a gemeraz kement a gaz outhan ma oue dare d’ezhan beza lazet gantho.\nGoude maro sant Leandr, he vreur, e oue hanvet da eskop e Sevill enn despet d’he humilite. Ebarz er garg-ma e labouraz, da genta, da garza he eskopti euz a fals kredennou ann heretiked. Ne espernaz netra ken nebeut evit diarbenn ann dizursiou ha lamet ar giziou fall a ioa en em zilet etouez ann dud fidel. Asambli a reaz daou gonsil evit ann dra-ze, ha sevel a eure skolachou e Sevill evit rei eunn deskadurez kristen d’ar vugale ha d’ann dud iaouank. Euz a gement korn a ioa e Spagn e tiredet di d’ar skol, hag eur maread euz ar re o doa great ho studi eno a oue brudet goudeze dre ho gouiziegez hag ho vertuziou.\nRespet ar zant-ma evit ar pab a ioa ker braz ma’z oa kustumm da lavaret oa Kador sant Per evit ar feiz ar pez ma’z eo evit al listri eur porz-mor el leac’h n’euz riskl ebed evitho. Eunn eskop bennag o veza goulennet outhan hag ann Ebestel o doa bet digant Jezuz-Krist kement ha kement a c’halloud ann eil evel egile, Izidor a respountaz :\n« Sklear eo oa sant Per mestr var ann ebestel all p’e guir Jezuz-Krist en doa lavaret d’ezhan : « — Te a zo mean, ha var ar mean-ze me a zavo va Iliz. » Evelse ive ar Pab a zo dre he c’halloud dreist ann eskibien all, evel m’ema ar penn dreist ann izili all euz ar c’horf. Ann nep eta ne fell ket d’ezhan henori ar Pab ha senti outhan egiz ma’z eo dleet a zo henvel ouz eur c’horf ha n’e ket mui stag ouz ar penn. Ann dra-ma a zo eur virionez desket d’eomp gant ann Iliz, hag ar vinonez-se a renker da gredi ker stard ha mister ann Dreinded ; anez, ne c’houfet ket beza salvet. »\nDaou-ugent vloaz a ioa dija ma c’houarne ar Zant eskopti Sevill pa anavezaz e tostea he heur diveza. Neuze, petra bennag m’oa bet ato e stad da vont dirak Doue, e c’hoanteaz ober c’hoaz eur retred a c’houec’h miz abarz mervel. Da fin ar retred-ma e voaseaz d’ezhan, hag e reaz he zougen d’ann iliz. Eno, gourvezet var al ludu hag eur c’houriz reun enn dro d’he gorf, e resevaz ar gommunion hag e c’houlennaz pardoun digant ann holl. Goudeze e lavaraz rei d’ar paour kement tra a jomche var he lerc’h, hag o veza bet douget adarre d’he balez, e varvaz leun a veritou d’ar pevar a viz ebrel euz ar bloaz 626.\nAr zant-ma, o veza bet kaset abred d’ar skol, a droaz enn he benn dont d’ar gear abalamour, var he veno, n’oa ket goest da zeski. Setu aze petra c’hoarvez c’hoaz hirio gant kalz a vugale. Skuiza a reont ho-unan er skol, pe ho zud a skuiz gantho, abalamour ne zeskont ket, ha var ann digarez-se e vezont dalc’het er gear pe gaset buhan da eur skol all. Ann tadou hag ar mammou a dlefe koumpren goulskoude e renk ar vugale kaout amzer d’en em voaza dioc’h ar skol, evel ma renker kaout amzer d’en em voaza dioc’h n’euz fors pe seurt labour. Ouspenn-ze, etouez ar vugale, spered ann eil ne vez ket ken digor ha ne vez ket digor ken abred ha spered egile. Arabad eo eta ho zenna dioc’htu euz ar skol pe ho c’has dioc’htu da eur skol all var digarez ne zeskont ket. Red eo guelet, da genta, petra zo kaoz euz ann dra-ze. Mar d-eo ar vugale ho-unan a zo kaoz, dever ann tadou hag ar mammou eo en em glevet gant ar mestr pe ar vestrez skol evit lakaat urs e kement-se. Ma n’e ket ar vugale a zo kaoz, e renker rei amzer d’ezho d’en em voaza, ha d’ho spered da zigeri. Sant Izidor, o veza distroet d’ar skol, a deuaz da veza eunn doktor braz. Ho pugale-c’houi, tadou ha mammou, mar kirit kemeret pasianted gantho, a deuio ive, ne lavarann ket da veza ud habil, mes da vihana da zeski ar pez o deuz ezomm da c’houzout evit en em denna er bed-ma ha gounit ar baradoz er bed-all.\nAdtapet diwar « https://br.wikisource.org/w/index.php?title=Buhez_ar_Sent/1894/Izidor,_Eskop_ha_Doktor&oldid=23118 »\nKemmoù diwezhañ degaset d'ar bajenn-mañ d'an 27 Mez 2011, da 13:32.


1 Bez' e oa e bro Uz un den anvet Job. An den-se a oa gwirion hag eeun, a zouje Doue hag a zistroe diouzh an droug.\n2 Seizh mab ha teir merc'h a oa bet ganet dezhañ.\n3 Hag e perc'henne seizh mil dañvad, tri mil kañval, pemp kant koublad ejened, pemp kant azenez, hag un niver bras a servijerien. An den-se a oa ar brasañ eus mibien ar sav-heol.\n4 Hag e vibien a yae an eil da di egile hag a roe ur fest pep hini d'e zeiz, hag e kasent da bediñ o zeir c'hoar da zont da zebriñ ha da evañ ganto.\n5 Ha pa veze echu tro deizioù ar fest, Job a gase da gerc'hat e vibien evit o santelaat. O sevel mintin mat, e kinnige loskaberzhoù evit pep hini anezho, rak Job a lavare: Marteze o deus pec'het va mibien, hag o deus dismegañset Doue en o c'halonoù. Evel-se e rae Job bepred.\n6 Hag e c'hoarvezas un devezh ma teuas mibien Doue da gavout an AOTROU, ha Satan a zeuas ivez en o zouez.\n7 An AOTROU a lavaras da Satan: A-belec'h e teuez? Satan a respontas d'an AOTROU o lavarout: Eus redek amañ hag ahont war an douar hag eus pourmen eno.\n8 An AOTROU a lavaras da Satan: Ha taolet ec'h eus evezh ouzh va servijer Job? N'eus ket eveltañ war an douar, un den gwirion hag eeun, a zouj Doue hag a zistro diouzh an droug.\n9 Satan a respontas d'an AOTROU o lavarout: Hag-eñ eo evit netra e touj Job Doue?\n10 Ne'c'h eus ket graet evel un harz en-dro dezhañ, en-dro d'e di, en-dro da gement a zo dezhañ? Benniget ec'h eus oberoù e zaouarn, hag e dropelloù o deus kresket war an douar.\n11 Met astenn da zorn, sko war gement a zo dezhañ, hag e villigo ac'hanout ez tremm.\n13 Hag e c'hoarvezas un devezh, evel ma tebre e vibien hag e verc'hed ha ma event gwin e ti o breur henañ,\n14 ma teuas ur c'hannad da gavout Job ha da lavarout dezhañ: An ejened a are, hag an azenezed a beure en o c'hichen,\n15 ha Sabeaned a zo en em daolet warno hag o deus o zapet, lazhet o deus ar servijerien gant barvenn ar c'hleze. Me va-unan am eus tec'het da zisklêriañ dit.\n16 Edo c'hoazh o komz pa zeuas unan all o lavarout: Tan Doue a zo kouezhet eus an neñvoù hag en deus devet an deñved hag ar servijerien, ha lonket anezho. Me va-unan am eus tec'het da zisklêriañ dit.\n17 Edo c'hoazh o komz pa zeuas unan all o lavarout: Kaldeiz renket e tri bagad a zo en em daolet war ar c'hañvaled hag o deus o zapet, lazhet o deus ar servijerien gant barvenn ar c'hleze. Me va-unan am eus tec'het da zisklêriañ dit.\n18 Edo c'hoazh o komz pa zeuas unan all o lavarout: Da vibien ha da verc'hed a zebre hag a eve gwin e ti o breur henañ,\n19 ha setu, un avel vras a zo deuet eus tu all d'ar gouelec'h, hag en deus skoet gant pevar c'horn an ti, a zo kouezhet war ar re yaouank, hag ez int marvet. Me va-unan am eus tec'het da zisklêriañ dit.\n20 Neuze Job a savas, hag e rogas e vantell, e touzas e benn, e kouezhas d'an douar, e stouas\n22 E kement-se holl, Job ne bec'has ket, ne rebechas netra da Zoue.\n1 Hag e c'hoarvezas un devezh ma teuas mibien Doue da gavout an AOTROU, ha Satan a zeuas ivez en o zouez da gavout an AOTROU.\n2 An AOTROU a lavaras da Satan: A-belec'h e teuez? Satan a respontas d'an AOTROU o lavarout: Eus redek amañ hag ahont war an douar hag eus pourmen eno.\n3 An AOTROU a lavaras da Satan: Ha taolet ec'h eus evezh ouzh va servijer Job? N'eus ket eveltañ war an douar, un den gwirion hag eeun, a zouj Doue hag a zistro diouzh an droug. Derc'hel a ra c'hoazh start en e eeunder, petra bennak ma ec'h eus va atizet d'e zistrujañ hep abeg.\n4 Satan a respontas d'an AOTROU o lavarout: Kroc'hen evit kroc'hen! Kement en deus un den a rofe evit e vuhez.\n5 Met astenn da zorn ha sko war e eskern ha war e gig, hag e villigo ac'hanout ez tremm.\n7 Ha Satan a yeas kuit a-zirak dremm an AOTROU, hag e reuzias ouzh Job gant ur gouli bev adalek sol e dreid betek krec'h e benn.\n8 Hag e kemeras un darbod evit en em gravat, hag ec'h azezas el ludu.\n9 E wreg a lavaras dezhañ: Ha derc'hel a ri c'hoazh start ez eeunder? Millig Doue, ha marv!\n10 Met lavarout a reas dezhi: Komz a rez evel ur wreg diskiant. Resev a reomp ar mad a-berzh Doue, ne resevfemp ket ar gwalleur? E kement-se holl, Job ne bec'has ket dre e vuzelloù.\n11 Ha tri eus mignoned Job, Elifaz eus Teman, Bildad eus Shuak, Zofar eus Naama, o vezañ klevet an holl boanioù a oa kouezhet warnañ, a zeuas, pep hini anezho eus e vro, hag e kendivizjont mont da drueziñ outañ ha d'e frealziñ.\n12 Hag o vezañ savet o daoulagad a bell, n'anavezjont ket anezhañ; neuze e savjont o mouezh hag e oueljont. Hag e rogas pep hini e vantell, hag e taoljont poultr etrezek an neñvoù, dreist o fenn.\n13 Hag e chomjont azezet war an douar gantañ e-pad seizh devezh ha seizh nozvezh, hini anezho ne lavaras dezhañ ur ger, dre ma weljont e oa e c'hlac'har bras-meurbet.\n1 Goude-se, Job a zigoras e c'henoù hag a villigas e zeiz.\n3 Ra yelo da get an deiz ma'z on bet ganet, hag an noz he deus lavaret: Un den a zo koñsevet.\n4 Ra vo an deiz-se teñvalijenn, gant n'en klasko ket Doue eus krec'h, gant na lugerno gouloù ebet warnañ!\n5 Ra vo tapet gant an deñvalijenn ha gant skeud ar marv, ra vo o chom ar c'hoabr warnañ, ra vo spontet gant duder an deiz-se!\n6 Ra grogo an deñvalijenn en noz-se, gant na vo ket niveret e-touez deizioù ar bloaz, na kontet e niver ar mizioù!\n7 Ya, ra vo difrouezh an noz-se, hep mouezh laouen ebet enni!\n9 Ra vo teñvalaet stered he serr-noz, ra c'hortozo ar gouloù hep na zeuio, ra chomo hep gwelout malvennoù tarzh-an-deiz!\n10 Rak n'he deus ket serret ar c'hof am douge, na kuzhet ar glac'har ouzh va daoulagad.\n11 Perak n'on ket marvet adal kof va mamm? O tont eus e ziabarzh, perak ne'm eus ket tennet va huanad diwezhañ?\n15 gant ar briñsed o deus bet aour, hag o deus leuniet o ziez a arc'hant.\n16 Pe evel un diforc'het kuzhet, ne vije ket ac'hanon, evel poupiged n'o deus ket gwelet ar gouloù.\n18 Ganto emañ ar re zalc'het e peoc'h, ne glevont ken mouezh an heskiner.\n20 Perak ez eo roet ar sklêrijenn d'ar reuzeudig, hag ar vuhez d'ar re o deus c'hwervoni en o ene,\n21 d'ar re a c'hortoz ar marv ha ne zeu ket, a glask anezhañ muioc'h eget un teñzor?\n23 Perak d'un den n'anavez ket e hent, hag a zo kelc'hiet gant Doue a bep tu?\n24 Hag e huanadan a-raok ma tebran, va c'hriadennoù a ruilh evel dour.\n25 Ar pezh am eus aon razañ a erru ganin, hag ar pezh a spontan razañ a c'hoarvez ganin.\n26 Ne'm eus na surentez, na diskuizh, na sioulder! An drubuilh a zo deuet!\n2 Mar klasker komz ouzhit, daoust ha fuloriñ a ri? Met piv a c'hellfe mirout da gomz?\n3 Setu, kelennet ec'h eus kalz, ha kreñvaet ec'h eus an daouarn dinerzhet.\n4 Da gomzoù o deus adsavet ar re a vrañselle, startaet ec'h eus an daoulin a blege.\n5 Ha bremañ pa en em gav kement-se ganit, e fulorez, pa'z eo deuet warnout, e tigalonez!\n6 Da zoujañs-Doue, hag-eñ n'eo ket da fiziañs? Da esperañs, hag-eñ n'eo ket eeunder da hentoù?\n7 Bez soñj: Piv eo an den didamall a zo aet da goll? Pelec'h eo bet distrujet an den eeun?\n9 Diskaret int dre c'hwezhadenn Doue, lonket int dre avel e zivfron.\n13 E-kreiz va soñjoù e-pad gweledigezhioù an noz, pa gouezh ur c'housk pounner war an dud,\n15 Ur spered a dremenas dirazon, hag a lakaas blev va c'hig da sevel.\n16 En e sav e oa, met n'anavezen ket e zremm. Ur skeudenn a oa dirak va daoulagad, hag e voe ur sioulded, hag e klevis ur vouezh:\n17 Ha reishoc'h eget Doue e vefe un den? Ha glanoc'h eget e Grouer e vefe unan bennak?\n19 Pegement muioc'h e re a zo o chom e tiez-pri, o deus o diazez er poultr, hag a vez bruzunet evel ur preñvig!\n20 A vintin da noz ez int distrujet, hep den d'ober van, e kouezhont evit biken.\n21 O c'hordenn a zo troc'het, mervel a reont hep bezañ bet fur.\n1 Galv bremañ! Hag unan bennak a vefe da respont dit? Etrezek pehini eus ar sent en em droi?\n3 Gwelet em eus an diskiant o wriziennañ, met milliget em eus buan e chomlec'h.\n4 E vibien a zo pell eus pep sikour, friket int e-kichen an nor, ha den n'o dieub.\n7 met an den a zo ganet evit ar boan, evel ar fulennoù evit nijal d'an nec'h.\n8 Me a bedfe Doue, hag e tisplegfen va c'haoz da Zoue.\n9 Eñ a ra traoù bras na c'heller ket furchal, burzhudoù na c'heller ket niveriñ.\n10 Eñ a ro ar glav war-c'horre an douar, hag a gas an doureier war ar parkoù.\n11 Eñ a laka uhel ar re uvel, hag a sav e-krec'h an eürusted ar re c'hlac'haret.\n13 Eñ a dap ar re fur en o gwidre, ha c'hoantoù ar re zrouk a zo diskaret,\n15 Eñ a savete ar paour eus ar c'hleze, hag eus o genoù, hag eus dorn an hini galloudek.\n16 Bez' ez eus esperañs evit ar reuzeudig, hag an direizhder a zo serret e c'henoù.\n17 Setu, eürus an den kastizet gant Doue! Na zispriz ket kastiz an Holl-C'halloudeg.\n19 Eus c'hwec'h anken e tieubo ac'hanout, ha d'ar seizhvet an droug ne stoko ket ouzhit.\n20 En amzer an naonegezh e warezo ac'hanout diouzh ar marv, en amzer ar brezel diouzh lavnenn ar c'hleze.\n21 Kuzhet e vi diouzh gwalenn an teod, ne'z po ket aon rak ar glac'har pa zeuio.\n22 C’hoarzhin a ri e-pad an distruj hag an naonegezh, ha ne'z po ket aon rak loened an douar.\n23 Rak ez po un emglev gant mein ar parkeier, ha loened ar parkeier a vo e peoc'h ganit.\n24 Hag e weli da deltenn e peoc'h, gweladenniñ a ri da beurvanoù ha netra ne vanko dit.\n2 O! Ma vefe pouezataet va glac'har, ma vefe lakaet va foanioù a-gevret er valañs!\n3 Pounneroc'h eget traezh ar mor e vefent! Setu perak eo diskiant va c'homzoù.\n4 Biroù an Holl-C'halloudeg a zo ennon, va spered a ev o binim, spontoù Doue en em renk a-enep din.\n5 An azen gouez, ha breugiñ a ra p'en deus geot? An ejen, ha blêjal a ra p'en deus boued?\n6 Ha debret e vez hep holen ar pezh a zo goular? Ha blaz eo kavet e gwenn ur vi?\n7 An traoù na fell ket da'm ene stekiñ outo, a zo deuet va boued ken doñjerus.\n8 Ra vo sevenet va gouestl, ha Doue reiñ din ar pezh a c'hortozan.\n9 Ra blijo gant Doue va distrujañ, ra lezo e zorn da vont da'm falc'hat!\n10 Hag em bo ur frealz, e-kreiz ar poanioù n'espern ket ac'hanon em bo un abeg a levenez: ne'm eus ket dianzavet komzoù ar Sant.\n12 Va nerzh, ha bez' eo nerzh ar vein? Va c'hig, ha bez' eo en arem?\n13 N'on ket hep sikour? N'eo ket lamet pell diganin pep skoazell?\n14 Ar reuzeudig en deus gwir da druez e vignon, zoken pa en defe dilezet doujañs an Holl-C'halloudeg.\n15 Va breudeur o deus touellet ac'hanon evel ur froud, evel naoz an dourredennoù o tremen;\n16 teñvalaet int gant ar skornennoù, an erc'h oc'h en em verniañ warno;\n18 Ar strolladoù a ziank diouzh o hent, pignat a reont er gouelec'h hag en em gollont.\n21 Evel-se ez oc'h din bremañ, gwelet hoc'h eus va diskar hag hoc'h eus aon razañ.\n22 Hag-eñ em eus lavaret deoc'h: Roit din? Eus ho madoù grit profoù din?\n24 Va c'helennit hag e chomin peoc'h. Roit din da anavezout e petra em eus dianket.\n25 Pegen nerzhus eo komzoù gwirion! Petra a fell d'ho kroz krozal?\n26 Hag e vefe gerioù a fell deoc'h krozal? Ret eo reiñ d'an avel komzoù un den dizesperet.\n27 War un emzivad en em daolfec'h, hag ho mignon a doullfec'h.\n28 Met bremañ, mar plij, sellit ouzhin: daoust hag-eñ e lavarin gevier dirazoc'h?\n30 Hag-eñ ez eus direizhder war va zeod? Daoust ha ne oar ket va staoñ santout an droug?\n1 An den a ra ur servij-soudard war an douar, hag e zeizioù a zo evel re ur goprad.\n2 Evel ar sklav a hiraezh d'ar skeud, evel ar goprad a c'hortoz e bae,\n4 Mard on gourvezet e lavaran: Pegoulz e savin? Pegoulz e vo echuet an noz? Hag em eus va gwalc'h a nec'hamant betek ar gouloù-deiz.\n5 Va c'hig a zo goloet a breñved hag a drouskenn boultr, va c'hroc'hen a skalf hag a ziskarg.\n6 Va deizioù o deus tremenet skañvoc'h eget ar vulzun eus ur gwiader, hag a zo echu hep esperañs.\n7 Dalc'h soñj n'eo va buhez nemet ur c'hwezhadenn, ha n'adwelo ken va lagad an eürusted.\n9 Ar goabrenn a steuz hag a ya kuit, evel-se an hini a ziskenn da lec'h ar marv ne adsavo ken.\n10 Ne zistroio ken d'e di, hag e gêr n'anavezo ken anezhañ.\n11 Setu perak ne zalc'hin ken va genoù, komz a rin en anken va spered, klemm a rin e c'hwervded va ene.\n12 Daoust hag ur mor ez on-me, pe ur balum, ma lakaez en-dro din ur strollad-gward?\n13 Pa lavaran: Va gwele am frealzo, va gwelead am diboanio eus va c'hlemm,\n14 neuze e spontez ac'hanon dre huñvreoù, hag e spouronez ac'hanon dre weledigezhioù.\n15 Setu perak e vefe gwelloc'h da'm ene tagañ, ha mervel kentoc'h eget mirout va eskern.\n16 Skuizh on... Ne vevin ket da viken. Pella diouzhin, rak n'eo nemet ur c'hwezhadenn va deizioù.\n18 evit m'en gweladennfes bep mintin, evit m'en amproufes hep paouez?\n19 Betek pegoulz e talc'hi da sellout ouzhin? Na'm lezi ket da lonkañ va halv?\n20 Pec'het em eus, petra a rin dit, o gedour an dud? Perak ec'h eus va lakaet da wenn evit da viroù? Perak ez on ur samm din va-unan?\n21 Perak ne zilamez ket va fazi ha ne dremenfes ket a-us da'm direizhder? Rak ez an bremañ da c'hourvez er poultr; va c'hlask a ri ha ne vin ken.\n2 Betek pegoulz e komzi evel-se, hag e vo komzoù da c'henoù heñvel ouzh un avel diroll?\n3 Doue, ha diskar a rafe ar varnedigezh? An Holl-C'halloudeg, ha diskar a rafe ar reizhder?\n4 Mar o deus da vibien pec'het a-enep dezhañ, eñ en deus o deroet da c'halloud o zorfed.\n5 Met mar klaskez Doue, mar goulennez trugarez digant an Holl-C'halloudeg,\n6 mard out glan ha reizh, a-dra-sur ec'h eveshaio warnout, hag ec'h adsavo ti da reizhder.\n8 Goulenn digant ar rummadoù a-ziagent, hag en em stag d'ober enklask diwar o zadoù,\n9 rak ni a zo abaoe dec'h ha n'ouzomp netra, hon deizioù war an douar a zo evel ur skeud.\n10 Int a gelenno ac'hanout hag a gomzo ouzhit, eus o c'halon e tennint ar c'homzoù-mañ:\n11 Ar c'horz, ha kreskiñ a ra hep palud? Ar broenn, ha bountañ a ra hep dour?\n12 C'hoazh en he glasvez hag hep bezañ kutuilhet, ez eo sec'h a-raok an holl c'heot.\n13 Evel-se eo hentoù an holl re a ankounac'ha Doue; esperañs an den dizoue a yelo da get.\n15 Harpañ a raio war e di, ha ne zalc'ho ket, pegañ a raio ennañ, he ne chomo ket en e sav.\n18 ha ma vez tennet eus e lec'h, hemañ a nac'h anezhañ: Ne'm eus ket da anavezet!\n19 Setu al levenez en deus eus e hent, ha reoù all war e lerc'h a ziwano eus ar poultr.\n21 Leuniañ a raio c'hoazh da c'henoù a c'hoarzhoù, ha da vuzelloù a ganaouennoù laouen.\n22 Ar re a gasa ac'hanout a vo gwisket a vezh, ha teltenn ar re zrouk ne vo ken.\n2 A-dra-sur ec'h ouzon ez eo evel-se: Penaos e vefe reizh an den dirak Doue?\n3 Mar fell dezhañ breutaat gantañ, ne c'hello ket respont dezhañ ur wech war vil.\n4 Fur eo e galon ha kreñv e c'halloud. Piv en deus stourmet outañ hag a zo en em gavet ervat?\n5 Dilec'hiañ a ra ar menezioù, hag int n'ouzont ket, o eilpennañ a ra en e fulor.\n8 E-unan ec'h astenn an neñvoù, hag e kerzh war goummoù ar mor.\n9 Graet en deus ar C'harr-kamm Bras, an Orion, ar Yarad-poñsined ha stered ar c'hreisteiz.\n10 Ober a ra traoù bras na c'heller ket furchal, burzhudoù na c'heller ket niveriñ.\n11 Setu e tremen em c'hichen, ha ne welan ket anezhañ, tremen a ra c'hoazh, ha ne verzan ket anezhañ.\n13 Doue ne zistro ket diwar e gounnar, dindanañ eo diskaret skoazellerien al lorc'h.\n14 Pegement nebeutoc'h e c'hellfen-me respont dezhañ, ha dibab gêrioù evit komz outañ!\n16 Ma c'halvfen anezhañ ha ma respontfen din, ne gredfen ket e fellfe dezhañ selaou va mouezh,\n18 eñ na lez ket ac'hanon da adkemer anal, met am leugn a c'hwervoni.\n20 Ma en em reishaan, va genoù am c'hondaono; ma en em soñjan didamall, em disklêrio kablus.\n21 Didamall ez on! Ne fell ket din bevañ, ne ran van ebet ouzh va buhez.\n24 An douar a zo lakaet etre daouarn ar re zrouk. Eñ eo a c'holo daoulagad ar re a varn; ma n'eo ket eñ, piv eo?\n25 Va deizioù a zo aet buanoc'h eget ur reder, hag e tec'hont hep bezañ gwelet an eürusted.\n27 Mar lavaran: Fellout a ra din ankounac'haat va c'hlemm, dilezel va zristidigezh, adkavout kalon,\n28 ez on spouronet gant va holl c'hlac'har, gouzout a ran ne vin ket didamall evidout.\n30 Pa en em walc'hfen gant dour erc'h, pa naetafen va daouarn gant soavon,\n31 e soubfes ac'hanon er poull, ha va dilhad o defe euzh ouzhin.\n32 Rak n'eo ket un den eveldon evit ma c'hellfen respont dezhañ, evit ma'z afemp asambles d'al lez-varn.\n33 N'eus tredeog ebet etrezomp, a lakafe e zorn warnomp hon daou.\n34 Ra lamo e wialenn diwarnon, ha ra chomo ar spont anezhañ hep va spouronañ!\n35 Neuze e komzin outañ hep aon, rak er stad m'en em gavan, n'on ket din.\n1 Aet eo skuizh va ene gant ar vuhez, lezel a rin va c'hlemm da vont, komz a rin e c'hwervoni va ene.\n2 Lavarout a rin da Zoue: Na'm c'hondaon ket, ro din da c'houzout perak ez out em enep.\n3 Daoust hag-eñ e plij dit gwaskañ, o tisprizañ labour da zaouarn hag o splannañ mennad ar re zrouk?\n4 Hag-eñ eo daoulagad kig da re? Hag-eñ e welez evel ma wel un den?\n5 Daoust hag evel deizioù an den eo da zeizioù? Daoust hag evel deizioù an dud eo da vloavezhioù,\n6 evit ma rafes furchadenn war va direizhder hag enklask war va fec'hed?\n7 Gouzout a rez n'on ket kablus, ha den ne c'hell va lemel eus da zorn.\n8 Da zaouarn o deus va graet, va stummet a-grenn... Hag em distrujfes!\n9 Az pez soñj ec'h eus va stummet evel pri; hag en-dro d'ar poultr em lakafes da vont?\n10 Ne'c'h eus ket va linket evel laezh, va c'haouledet evel fourmaj?\n11 Va goloet ec'h eus a groc'hen hag a gig, va gwiadet gant eskern ha nervennoù.\n12 Roet ec'h eus din buhez ha trugarez, ha da brederioù o deus diwallet va spered.\n14 Mar pec'han, e welez, ha ne bardonez ket din va direizhder.\n17 Nevesaat a rez da destoù a-enep din, ha liesaat da fulor em c'heñver. Bagadoù nevez a zeu a-enep din.\n18 Perak ec'h eus va zennet eus ar mammog? Marvet e vijen, lagad ebet n'en dije va gwelet!\n19 Bez' e vijen evel na vijen ket bet, douget e vijen bet eus ar mammog d'ar bez!\n20 Va deizioù, hag-eñ n'int ket berr? Ehan ha va lez, ma vin frealzet un nebeud,\n21 a-raok ma'z in kuit hep distreiñ, da vro an deñvalijenn ha skeud ar marv,\n22 douar teñval evel an noz, e-lec'h m'emañ skeud ar marv hep urzh ebet, hag e-lec'h m'eo ar sklêrijenn evel an noz.\n2 Ha da gement a gomzoù, ne vo ket respontet? Hag a-walc'h eo bezañ ur c'homzer kaer evit ma vefe ar gwir ganit?\n3 Da gomzoù aner, hag-eñ e raint d'an dud tevel? Ha goap a ri hep ma vo den a raio mezh dit?\n4 Lavaret ec'h eus: Va c'helennadurezh a zo glan, ha dinamm on dirak da zaoulagad.\n5 Met me a garfe e komzfe Doue, hag e tigorfe e c'henoù evit respont dit,\n6 hag e tiskouezfe dit traoù kuzhet e furnez, a zo doubl en anaoudegezh; hag e c'houfes ec'h ankounac'ha Doue ul lod eus da zireizhder.\n7 Hag-eñ e kavi foñs soñjoù Doue? Hag-eñ ec'h anavezi penn-da-benn an Holl-C'halloudeg?\n8 Uhelder an neñvoù eo, petra a ri? Donoc'h eget lec'h ar marv eo, penaos ec'h anavezi?\n9 E vuzul a zo hiroc'h eget an douar, ledanoc'h eget ar mor.\n11 Rak eñ a anavez an dud gwidreüs; ha pa wel an droug, ne raio ket van?\n12 Met an den gollo a boell a zeu da vezañ skiantek, petra bennak ma oa evel ebeul un azenez p'eo bet ganet.\n15 neuze a-dra-sur e savi da zremm dinamm, startaet e vi ha na'z po ket aon,\n17 Da vuhez a savo lugernusoc'h eget ar c'hreisteiz, da deñvalijenn zoken a vo evel ar beure.\n18 Hag e vi leun a fiziañs rak esperañs a vo; klask a ri en-dro dit hag ez i da c'hourvez e surentez.\n19 En em astenn a ri ez aes, den ne sponto ac'hanout, kalz a dud a raio al lez dit.\n20 Met daoulagad ar re zrouk a vo kuzumet, pep tec'h a vo kollet evito, rentañ o ene a vo o esperañs.\n2 E gwirionez ez oc'h ur bobl a-bezh, ganeoc'h e varvo ar furnez.\n3 Skiant am eus eveldoc'h, n'on ket izeloc'h egedoc'h; piv ne oar ket an traoù-se?\n4 Ur c'hoapadenn evit e vignoned ez on-me, un den a c'halv Doue hag e respont dezhañ... Ur c'hoapadenn hoc'h eus graet eus un den reizh hag eeun!\n5 Dispriz d'ar gwalleur! evel-se emañ soñj ar re eürus. An dispriz a zo lakaet a-du evit ar re a vrañsell o zroad.\n6 E peoc'h emañ teltennoù al laeron, ar surentez a zo evit ar re a hegas Doue, ar re a ra un doue eus o daouarn.\n10 Derc'hel a ra en e zorn ene an holl re vev ha spered pep kig den.\n11 Ar skouarn, ha-eñ ne verz ket ar gerioù evel ma c'hell ar staoñ tañva ar boued?\n13 Gantañ emañ ar furnez hag an nerzh, dezhañ eo ar c'huzul hag ar meiz.\n14 Setu e tiskar ha n'adsaver ket, ha pa brenn war unan bennak, ne zigorer ket.\n15 Setu e harz ouzh an doureier hag e tisec'hont, ha ma laosk anezho ec'h eilpennont an douar.\n17 Ober a ra d'ar guzulierien kerzhout diarc'hen, hag e laka ar varnerien da vezañ diskiant.\n18 Diliammañ a ra gouriz ar rouaned, hag ec'h ere o divgroazell gant ar gordenn.\n19 Ober a ra d'an aberzhourien kerzhout diarc'hen, hag e tiskar ar c'halloudeien.\n20 Lemel a ra ar gomz digant ar re disaouzan, hag e tiberc'henn ar re gozh diouzh o skiant.\n21 Skuilhañ a ra an dispriz war ar briñsed, hag e tiere gouriz ar c'halloudeien.\n22 Lakaat a ra war wel an donderioù kuzhet en deñvalijenn, hag e tegas d'ar sklaerder skeud ar marv.\n24 Lemel a ra kalon digant pennoù pobloù an douar, hag o laka da gantreal en ur gouelec'h hep hent.\n2 C'hwi a oar, ha me a oar ivez. N'on ket izeloc'h egedoc'h.\n3 Met komz a rin ouzh an Holl-C'halloudeg, hag e fell din breutaat dirak Doue.\n4 C'hwi a liv gevier, hag ez oc'h holl medisined didalvoud.\n7 Daoust hag-eñ e lavarot komzoù direizh e-keñver Doue, hag e rannot gerioù touellus en e geñver?\n8 Daoust hag-eñ e savit anezhañ, hag e vreutait evit Doue?\n9 Ha mat ez afe ganeoc'h ma furchfe ac'hanoc'h? Evel ma toueller un den, hag-eñ e touellfec'h anezhañ?\n10 A-dra-sur e tamallo ac'hanoc'h, ha pa savit anezhañ e-kuzh.\n11 E veurded, hag-eñ n'ho spourono ket? E spont, hag-eñ ne gouezho ket warnoc'h?\n13 Chomit peoc'h dirazon, ma komzin! Ra c'hoarvezo ganin ar pezh a c'hoarvezo.\n14 Perak e kemerfen va c'hig etre va dent hag e lakafen va ene etre va daouarn?\n15 Ha pa lazhfe ac'hanon, ennañ em befe esperañs, hag e talc'hfen va hentoù dirazañ.\n17 Selaouit, selaouit va c'homzoù, roit ho skouarn d'ar pezh a zisklêrian deoc'h.\n18 Setu em eus urzhiet va c'haoz, hag ec'h ouzon e vin reishaet.\n21 Pella da zorn diwarnon, ha na spouron ket ac'hanon gant da spont.\n23 Pegement a zireizhderioù hag a bec'hedoù am eus graet? Ro din da anavezout va drougoberoù ha va fec'hed.\n24 Perak e kuzhez da zremm, hag e kontez ac'hanon evel da enebour?\n25 Hag-eñ e fell dit spontañ un delienn kaset gant an avel, redek war-lerc'h ur blouzenn sec'h?\n26 Rak traoù c'hwerv a skrivez em enep, va lakaez da zougen pec'hedoù va yaouankiz,\n27 en hualoù e lakaez va zreid, ouzh va holl hentoù ec'h eveshaez, un harz a verkez en-dro da seulioù va zreid.\n2 Evel ur vleunienn e tifluk hag eo troc'het; evel ur skeud e tec'h ha ne bad ket.\n4 Piv a c'hello tennañ ar c'hlanded eus unan hudur? Den ne c'hello.\n6 distro da selloù dioutañ, m'en devo diskuizh, betek ma'c'h echuo e zevezh evel ur goprad.\n7 Esperañs ez eus evit ur wezenn pa vez troc'het, ec'h adkresko hag e roio broustennoù c'hoazh.\n8 Daoust ma kosha en douar he gwrizienn, ha ma'z eo marvet er poultr he c'hef,\n10 Met pa varv an den, e chom dic'halloud; p'en deus rentet e analad diwezhañ, pelec'h emañ?\n11 Doureier ar mor a ya da aezhenn, ar stêr a ya da hesk hag a zisec'h,\n12 an den en em c'hourvez ha n'adsav ken. Betek na vo ken a neñvoù, ne zihunint ket ha ned aint ket er-maez eus o c'housk.\n13 O! Ma kuzhfes ac'hanon e lec'h ar marv, ma c'holofes ac'hanon betek ma vo tremenet da gounnar, ma rofes din un termen, evidout kaout soñj ac'hanon.\n14 Mar marv un den, daoust hag-eñ ec'h advevo? E-pad holl zeizioù va stourm e c'hortozin, ken na zeufe va c'hemmadenn.\n15 Galv hag e respontin, hag e c'hoantai labour da zaouarn.\n16 Bremañ e niverez va c'hammedoù hag ec'h eveshaez ouzh va fec'hedoù.\n17 Va disentidigezh a zo siellet en ur sac'h, va direizhder a wriez.\n18 A-dra-sur ar menez a ruilh en ur gouezhañ, ar roc'h a zo kaset eus e lec'h,\n19 ar vein a zo friket gant an doureier, poultr an douar a zo stlejet gant an dic'hlann, evel-se e kasez da get esperañs an den.\n21 Ma vo enoret e vibien, ne ouezo ket, ma vint disprizet, n'eveshaio ket outo.\n22 Met evitañ hepken eo glac'har e gig, hag evitañ hepken eo klemmvan e ene.\n2 Daoust hag-eñ e respont ar fur gant ur skiant kañv evel an avel? Hag-eñ e leugn e gof gant avel-reter?\n3 Hag-eñ e tispleg komzoù didalvez ha lavarioù na servijont da netra?\n4 Muioc'h c'hoazh e kasez da netra an doujañs-Doue, ha da get ar bedenn a ya da Zoue.\n5 Da zireizhder a ra da'z kenoù komz, dibabet ec'h eus yezh ar re douellus.\n6 Da c'henoù a varn ac'hanout, n'eo ket me, da vuzelloù a zoug testeni a-enep dit.\n7 Ha te eo ar c'hentañ ganet e-touez an dud? Ha krouet e oas a-raok ar menezioù?\n8 Ha klevet ec'h eus komzoù kuzul Doue? Hag-eñ e vevennez ar furnez ouzhit-te da-unan?\n9 Petra a c'houzout ha n'ouzomp ket? Peseurt anaoudegezh ac'h eus ha n'hon eus ket?\n10 Bez' ez eus ivez e-touez ac'hanomp blev gwenn ha tud oadet, pinvidikoc'h a zeizioù eget da dad.\n12 Perak ez a droug ez kalon? Perak e wilc'h da zaoulagad?\n13 A-enep Doue eo, e tistroez da gounnar hag e lakaez komzoù evel-se da zont er-maez eus da c'henoù?\n15 Setu Doue ne fizi ket en e sent, an neñvoù n'int ket glan dirak e zaoulagad,\n16 ha pegement muioc'h eo euzhus ha saotret an den a ev an direizhder evel dour?\n18 ar pezh o deus disklêriet ar furien, ar pezh n'o deus ket kuzhet, ar pezh o deus degemeret a-berzh o zadoù.\n20 E-pad e vuhez eo trubuilhet an den drouk, un niver a vloavezhioù a zo miret d'an den taer,\n21 trouzoù spontus a leugn e zivskouarn, e-kreiz ar peoc'h e teu an distrujer warnañ.\n22 Ne gred ket e c'hello tec'hout diouzh an deñvalijenn, met gwelout a ra ar c'hleze a sell outañ.\n23 Redek a ra amañ hag ahont o klask e vara. Pelec'h emañ? Gouzout a ra eo deiz an deñvalijenn kempennet evitañ.\n24 An anken hag an enkrez a spouron anezhañ, gwasket eo ganto evel gant ur roue prest da vont d'an emgann,\n25 dre ma sav e zorn a-enep Doue, hag en em sav a-enep an Holl-C'halloudeg.\n26 Redek a ra d'e gavout gant lorc'h, dindan kein tev e skoedoù.\n29 Ne binvidikaio ket, e beadra ne bado ket, e verzh n'en em astenno ket war an douar.\n30 Ne c'hello ket tec'hout diouzh an deñvalijenn, ar flammenn a zisec'ho e vroustennoù, mont a raio kuit gant c'hwezh e c'henoù.\n31 Mar fizi en avel e tiheñch, rak an avel a vo e c'hopr.\n32 A-raok e goulz e vo kaset da get, e skourroù n'adc'hlazo ken.\n33 Diframmet e vo e frouezh pa n'int ket darev evel re ur winienn, taolet kuit e vo e vleunioù evel re un olivezenn.\n35 Koñseviñ a reont ar boan hag e c'hanont an droug, o c'hof a gempenn touell.\n2 Alies em eus klevet traoù evel-se. Frealzerien fall ez oc'h holl.\n3 Daoust hag un diwezh a vo d'ar c'homzoù aner-se? Petra a zegas ac'hanout da respont evel-se?\n4 Ha komz a rafen eveldoc'h, ma vefec'h em lec'h? Ha berniañ a rafen komzoù a-enep deoc'h? Hag hejañ a rafen va fenn warnoc'h?\n5 Ho nerzhañ a rafen gant va genoù, ha fiñvadenn va muzelloù ho tinec'hfe.\n7 Bremañ en deus va disec'het. Gwastet ec'h eus va holl dud,\n8 va c'hrizennoù a ro testeni em enep, va zreuter a sav a-enep din, va zamall a ra em dremm.\n12 En diskuizh e oan hag en deus va bruzunet, kroget en deus em gouzoug ha brevet ac'hanon, va lakaet da wenn evit e viroù.\n13 E waregerien a zo en-dro din, toullañ a reont va lounezhi ha n'espernont ket ac'hanon, teurel a ra va bestl d'an douar.\n15 Gwriet em eus ur sac'h war va c'hroc'hen, lakaet em eus va fenn er poultr.\n17 ha koulskoude n'eus torfed ebet em daouarn, ha glan eo va fedenn.\n18 O douar, na c'holo ket va gwad! Gant na vo lec'h ebet evit derc'hel va c'hriadenn.\n19 Ha bremañ, setu, va zest a zo en neñv, va diwaller el lec'hioù uhelañ.\n22 Rak ar bloavezhioù a zo niveret din hag e tec'hont; mont a ran war an hent hep distro.\n2 Bez' ez eus goapaerien en-dro din, va lagad a veilh e-kreiz o dismegañsoù.\n3 Laka da-unan ur c'hred, bez va gwarant ez-kichen. Piv a donkfe em dorn?\n4 Rak serret ec'h eus o c'halon ouzh ar skiant, setu perak ne savi ket anezho.\n5 Un den a ro e vignoned d'an diwisk, ha daoulagad e vugale a vo kuzumet.\n6 Graet en deus ac'hanon mojenn ar pobloù, unan a vez skopet ouzh e zremm.\n7 Va lagad a zo teñvalaet gant ar glac'har, va holl izili a zo evel ur skeud.\n9 Met an den reizh a gendalc'ho gant e hent, hag an hini glan e zaouarn a greñvaio muioc'h-muiañ.\n10 Met c'hwi holl, distroit, deuit adarre! Ne gavin ket un den fur en ho touez.\n11 Va deizioù a zo tremenet, va mennadoù, karet gant va c'halon, a zo kaset da get.\n13 Pa c'hortozan lec'h ar marv evit chomlec'h, pa gempennan va gwele en deñvalijenn,\n14 pa grian d'ar bez: Te eo va zad! ha d'ar preñved: C'hwi eo va mamm ha va c'hoar!\n15 pelec'h eta emañ va esperañs? Ha va esperañs, piv a c'hell he gwelout?\n16 Diskenn a raio ouzh dorioù lec'h ar marv, pa'z aimp a-unvan da ziskuizhañ er poultr.\n2 Pegoulz e lakaiot termen d'ar c'homzoù-se? Komprenit, hag e komzimp.\n3 Perak ez omp sellet evel loened, hag ez omp diboell d'ho taoulagad?\n4 Te hag en em ziframm da-unan ez fulor: An douar, hag-eñ e vo dilezet en abeg dit? Ar roc'h, hag-eñ e vo taolet er-maez eus he lec'h?\n11 Ar spouronoù a sezizo anezhañ a bep tu, war-lerc'h e dreid e redint.\n12 E nerzh a vo marnaoniet, ar glac'har en em zalc'ho en e gichen.\n13 E groc'hen a vo debret a-dammoù, ar c'hentañ-ganet eus ar marv a zebro e dammoù.\n14 Diframmet e vo eus e deltenn, lec'h e fiziañs, degaset e vo da roue ar spontoù.\n15 An hini n'eo ket dezhañ a vo o chom en e deltenn, soufr a vo skuilhet war e gêr.\n16 En traoñ e sec'ho e wrizioù, en nec'h e vo troc'het e vrankoù.\n17 E eñvor a dec'ho kuit a-ziwar an douar, e anv ne vo ken meneget war ar plasennoù.\n18 Kaset e vo eus ar sklêrijenn d'an deñvalijenn, bountet e vo er-maez eus ar bed.\n19 N'en devo na lignez na rumm e-touez e bobl, den ne vevo war e lerc'h en e chomlec'hioù.\n20 Ar re a vo deuet en e c'houde a vo souezhet eus deiz e zistruj, ar re a vo deuet a-raok a vo karget a spont.\n21 Setu aze chomadur an den fallakr, evel-se eo lec'h an hini n'anavez ket Doue.\n2 Betek pegoulz e c'hlac'harot va ene, hag am bec'hiot a gomzoù?\n3 Dek gwech dija hoc'h eus graet dismegañs din. Ha mezh n'hoc'h eus ket da'm gwallgas?\n5 E gwirionez mar en em savit a-enep din, mar rebechit din an dismegañs m'en em gavan enni,\n6 anavezit eta eo Doue a ziskar ac'hanon, hag en deus astennet e roued en-dro din.\n7 Setu e krian d'an taerder, ha den ne respont. Hag e huchan, ha n'eus reizhder ebet.\n8 Serret en deus va hent, ha ne c'hellan ket tremen. Lakaet en deus teñvalijenn war va gwenodennoù.\n9 Diwisket en deus ac'hanon eus va gloar, lamet en deus ar gurunenn diwar va fenn.\n12 E strolladoù a zo deuet a-gevret, digoret o deus o hent betek ennon, kampet o deus en-dro da'm zeltenn.\n14 Va c'herent-nes o deus va dilezet, va anaoudeien o deus va ankounac'haet.\n15 Tud va zi ha va mitizhien o deus va c'hontet estrañjour, deuet on da vezañ un diavaeziad evito.\n16 Galvet em eus va servijer ha n'en deus ket respontet, gant va genoù em eus e bedet en aner.\n17 Va anal a zo kasaet gant va gwreg, pedet em eus mibien va c'hof.\n18 Ar vugaligoù zoken a zispriz ac'hanon, mar savan e komzont em enep.\n19 Holl re va c'huzul o deus euzh ac'hanon, ar re a garen a zo troet em enep.\n20 Va eskern a zo staget ouzh va c'hroc'hen hag ouzh va c'hig, tec'het on kuit gant kroc'hen va dent.\n22 Perak e redit war va lerc'h evel Doue? Ha n'hoc'h eus ket bet ho kwalc'h eus va c'hig?\n23 Me a garfe e vefe skrivet va c'homzoù bremañ. Me a garfe e vefent engravet en ul levr.\n24 Me a garfe e vefent kizellet war ur roc'h gant ur gizell houarn ha gant plom, evit biken.\n25 Gouzout a ran-me ez eo bev va dasprener, ha d'an diwezh e savo war an douar,\n26 ha goude ma vo distrujet ar c'hroc'hen-mañ, er-maez eus va c'hig e welin Doue;\n27 me a welo anezhañ, va daoulagad en gwelo, ha nann unan all. Va lounezhi a bulluc'h em c'hreizon.\n28 Ret e vefe deoc'h lavarout kentoc'h: Perak e heskinomp anezhañ? Daoust hag ennañ e kavimp abeg e walleur?\n29 Doujit ar c'hleze evidoc'h hoc'h-unan, rak ar fulor a zo kastizet dre ar c'hleze. Ha gouezit ez eus ur varn.\n2 Va soñjoù a vount ac'hanon da respont, ha gant-se ez eus pres warnon.\n4 Hag-eñ n'ouzout ket penaos a bep amzer, abaoe m'eo bet lakaet an den war an douar,\n5 youc'hoù trec'h an den drouk ne badont ket, ha levenez an den dizoue a zo evit ur predig?\n6 Pa savfe e uhelder betek an neñvoù, pa dapfe e benn ar c'houmoul,\n7 mont a raio da goll evit biken evel e fank, hag ar re a wele anezhañ a lavaro: Pelec'h emañ?\n8 Tec'hout a raio evel un huñvre, ne vo ken kavet, mont a raio da netra evel ur weledigezh en noz.\n9 Al lagad a wele anezhañ n'en gwelo ken, e lec'h n'en anavezo ken.\n10 E vibien a raio plijadur d'ar beorien, e zaouarn a zaskoro e vadoù.\n12 Mard eo an droug dous d'e c'henoù, mar kuzh anezhañ dindan e deod,\n13 mar espern anezhañ hep e deurel kuit, mar dalc'h anezhañ en e staon,\n18 Daskor a raio ar pezh en devo gounezet ha n'en debro ket, ar restaol a vo hervez e gounid, n'en devo levenez ebet digantañ.\n19 Dre m'en deus gwasket ha dilezet ar beorien, en devo rivinet e di e-lec'h e sevel.\n20 A-dra-sur n'anavezo ket peoc'h en e gof, ha ne savetaio tra ebet eus ar pezh o devo c'hoantaet.\n21 Netra ne dec'he diouzh e lontegezh, met e eurvad ne bado ket.\n22 E-kreiz ar fonnusted ec'h anavezo an dienez, daouarn an ezhommeien en em daolo warnañ.\n24 Tec'hout a raio diouzh an armoù houarn, met ar wareg arem a dreuzo anezhañ.\n25 Tennañ a raio an dared eus e gorf, hag an houarn luc'hedus eus e avu. Spontoù ar marv a zeuio warnañ.\n26 An holl deñvalijenn a vo kuzhet en e lec'hioù kuzh; un tan, na vo ket enaouet gant un den, a lonko anezhañ, hag ar pezh a chomo en e deltenn a vo distrujet.\n28 Leve e di a vo kaset kuit, pep tra a dec'ho da zeiz ar gounnar.\nC'hwec'hvet respont Job\n2 Selaouit pizh va c'homzoù, ra vo din kement-se ur frealz eus ho perzh.\n4 Hag-eñ e kasan va c'hlemm da un den? Mar befe evel-se, perak e vefe trubuilhet va spered?\n6 Pa en em soñjan ez on spouronet, hag ur grenadenn a grog em c'hig.\n9 O ziez a zo e peoc'h ha dispont, gwialenn Doue n'emañ ket warno.\n10 O c'hole a zo kreñv ha frouezhus, o ounner a ro o leue ha ne ziforc'hont ket.\n12 Sevel a reont o mouezh gant an daboulin hag an delenn, hag ez int laouen ouzh son ar fleüt.\n13 Tremen a reont en eurvad o deizioù, hag e tiskennont en ur pennad e lec'h ar marv.\n15 Piv eo an Holl-C'halloudeg evit ma servijfemp anezhañ? Petra a c'hounezfemp o pediñ anezhañ?\n16 Setu, o eurvad n'emañ ket en o daouarn. Ra vo kuzul an den fall pell diouzhin!\n17 Pet gwech e c'hoarvez ma voug goulaouenn ar re zrouk, ma teu an distruj warno? Lodennañ a ra poanioù dezho en e gounnar.\n19 Hag-eñ e vir Doue ar boan evit mibien an den fall? Ra baeo anezhañ e-unan evit ma ouezo!\n20 Ra welo gant e zaoulagad e zistruj, ra evo gounnar an Holl-C'halloudeg.\n21 Rak peseurt plijadur en devo en e di war e lerc'h, pa vo echuet niver e vizioù?\n22 Hag-eñ e vefe kelennet ar skiant da Zoue, eñ hag a varn ar re uhelañ?\n23 Unan a varv en e greñvder, e peoc'h hag en diskuizh,\n24 e lounezhi leun a laezh hag e eskern gwalc'het a vel.\n25 Unan all a varv e c'hwervder e ene hep bezañ biskoazh tañvaet an eurvad.\n27 Setu, anavezout a ran ho soñjoù hag ar mennozhioù hoc'h eus em c'heñver.\n28 Hag e lavarit: Pelec'h emañ ti an den pinvidik? Pelec'h emañ an deltenn ma oa o chom ar re zrouk enni?\n29 Hag-eñ n'hoc'h eus ket graet goulennoù ouzh ar veajourien, ha n'hoc'h eus ket anavezet dre o zestenioù,\n30 ez eo miret an den fall evit deiz ar glac'har, hag ez eo degaset evit deiz ar fulor?\n32 Douget e vo d'ar bez, ha war an durumell e vo beilhet.\n33 Moudennoù an draonienn a vo skañv dezhañ, an holl war e lerc'h a yelo da-heul, evel ar re ziniver en e raok.\n2 Hag-eñ e c'hell un den bezañ talvoudus da Zoue? Dezhañ e-unan eo talvoudus un den, ma'z eo fur.\n3 An Holl-C'halloudeg, hag-eñ e kav plijadur ma'z out reizh? Hag-eñ e resev ur gounid bennak ma kerzhez er reizhder?\n4 Hag-eñ eo dre zoujañs dirazout e kastiz ac'hanout, hag ez a d'ar varn ganit?\n5 N'eo ket bras da fallentez? N'eo ket divuzul da zireizhder?\n6 Rak ec'h eus kemeret goproù digant da vreudeur hep abeg, diberc'hennet ec'h eus diouzh o dilhad ar re a oa en noazh.\n7 Ne'c'h eus ket roet dour da evañ d'an den sec'hedek, dinac'het ec'h eus da vara d'an den naonek.\n8 Ar vro a oa d'an den galloudek, an hini a oa doujet a chome enni.\n9 Kaset ec'h eus kuit en goullo an intañvezed, ha divrec'h an emzivaded a voe brevet.\n11 hag an deñvalijenn a harz ac'hanout da welout, hag an doureier a zic'hlann betek da c'holeiñ.\n12 Doue, hag-eñ n'emañ ket e nec'h an neñvoù? Sell ouzh barr ar stered, pegen uhel ez int!\n14 Ar goabrenn a c'holo anezhañ ha ne wel netra; pourmen a ra war volz an neñvoù.\n15 Hag-eñ e fell dit heuliañ an hent a-wechall, an hini o deus kerzhet warnañ an dud direizh?\n16 Lamet int bet a-raok an amzer, aet eo o diazez gant ur stêr o tic'hlannañ.\n17 Lavarout a raent da Zoue: Pella diouzhimp! Petra a raio an Holl-C'halloudeg deomp?\n19 Ar re reizh henn gwel hag en em laouena, an didamall a ra goap anezho.\n21 En em domm outañ hag e vi e peoc'h, evel-se e c'hoarvezo mad ganit.\n22 Resev al lezenn eus e c'henoù, ha laka e c'herioù ez kalon.\n23 Mar distroez d'an Holl-C'halloudeg, e vi adsavet. Pella an direizhder eus da deltenn.\n25 An Holl-C'halloudeg a vo da aour, da arc'hant ha da deñzorioù.\n26 Neuzi e kavi en Holl-C'halloudeg da blijadurioù, hag e savi da zremm war-zu Doue.\n27 E bediñ a ri hag e selaouo ac'hanout, hag e seveni da ouestloù.\n28 Ma ec'h eus divizoù, e teui a-benn outo, ar sklêrijenn a lugerno war da hentoù.\n30 Dieubiñ a raio an den n'eo ket didamall, dieubet e vo dre c'hlanded da zaouarn.\n2 Bremañ c'hoazh va c'hlemm a zo c'hwerv, ha va dorn a zalc'h va huanadoù.\n3 O! Ma oufen pelec'h e gavout, ez afen betek e dron.\n6 Hag-eñ e stourmfe ganin e braster e nerzh? Nann, zoken e taolfe evezh ouzhin.\n7 Bez' e vefe un den reizh a gomzfe gantañ, e vefen pardonet evit biken gant va barner.\n8 Setu, mard an d'ar sav-heol, n'emañ ket, mard an d'ar c'huzh-heol, n'en kavan ket,\n9 en hanternoz emañ oc'h ober traoù, n'en gwelan ket, er c'hreisteiz eo kuzhet, nen dizoloan ket.\n10 Anavezout a ra an hent am eus heuliet, ra amprouo ac'hanon, hag e teuin er-maez evel aour.\n11 Va zroad a zo staget ouzh e gammedoù, miret em eus e hent ha n'on ket distroet dioutañ.\n12 N'on ket pellaet diouzh gourc'hemenn e vuzelloù, miret em eus gerioù e c'henoù muioc'h eget na oa ret.\n13 Met e vennad a zo divizet, piv a raio dezhañ distreiñ? Ar pezh a c'hoanta e ene, en gra.\n16 Doue en deus blotaet va c'halon, an Holl-C'halloudeg en deus va spouronet.\n17 N'on ket bet lamet kuit dirak an deñvalijenn, kuzhet en deus an teñvalder a-dreñv din.\n1 Perak na laka ket an Holl-C'halloudeg amzerioù a-du? Perak ar re a anavez anezhañ ne welont ket e zeizioù?\n2 Dilec'hiet eo ar bonnoù, laeret eo an tropelloù evit o lakaat da beuriñ,\n4 pellaet eo ar beorien diwar an hent, ret eo d'an ezhommeien en em guzhat.\n5 Setu, evel ezen gouez er gouelec'h ez eont er-maez d'o labour, o sevel abred evit ur preizh. Ar gouelec'h a ro dezho bara evit o re vihan.\n7 Lakaat a reont ar re ziwisket da dremen an noz hep dilhad, ne roont ket ur pallenn dezho pa'z eo yen,\n8 pa'z int glebiet gant glav ar menezioù hag e vriataont ar roc'h hep bodenn.\n11 Etre o mogerioù e waskont an eoul, hag e jaodront er beolioù, hag o deus sec'hed.\n12 Eus kêr e vez klevet tud o hirvoudiñ, ene ar re c'hloazet a glemm, ha Doue ne ra ket van outo.\n13 Setu amañ ar re en em sav a-enep ar sklêrijenn, n'anavezont ket e hentoù, ne chomont ket war e wenodennoù.\n14 Ar muntrer a sav da c'houloù-deiz, hag e lazh ar paour hag an ezhommeg; e-pad an noz eo ul laer.\n15 Lagad an avoultrer a zo war spi da serr an noz, o lavarout: Lagad ebet ne'm gwelo; ha kuzhat a ra e zremm.\n16 En deñvalijenn e toullont an tiez o doa merket war an deiz. N'anavezont ket ar sklêrijenn.\n17 Ar mintin a zo dezho evel skeud ar marv, spontet int evel gant skeud ar marv pa'z int anavezet gant unan bennak.\n18 Mont a reont kuit evel un dra skañv war-c'horre an dour, o lodenn a zo milliget war an douar, ne gemeront ket hent ar gwini.\n19 Ar sec’her hag an tommder a guzum doureier an erc'h, evel-se lec'h ar marv a guzum ar bec'herien.\n20 Ar c'hof en ankounac’haio, ar preñv en debro c'hwek, den n'en devo soñj anezhañ, an den direizh a vo drailhet evel ur wezenn.\n21 Gwallgas a ra ar sec'henn n'he deus ket a vugale, ne ra mat ebet d'an intañvez,\n22 dre e nerzh e sach ar re c'halloudek, pa sav nikun n'eo sur eus e vuhez.\n24 Savet o deus un nebeudig, ha n'emaint ken. Plegañ a reont hag int kaset kuit evel ar re all, troc'het int evel penn un dañvouezenn.\n25 Ma n'eo ket evel-se, gant piv e vin prouet gaouiad? Piv a lakaio da netra va c'homzoù?\n2 Ar galloud hag ar spont a zo dezhañ, eñ a laka ar peoc'h da ren en e lec'hioù uhel.\n3 Hag-eñ e c'hell bezañ niveret e armeoù? War biv ne sav ket e sklêrijenn?\n5 Setu, al loar zoken a zo hep sklêrijenn, ar stered n'int ket glan dirak e zaoulagad,\n6 pegement nebeutoc'h an den n'eo nemet ur preñv, ha mab an den n'eo nemet ur preñvig!\n2 Skoazellet ec'h eus an hini dinerzh, saveteet ec'h eus ar vrec'h dic'halloud,\n3 kelennet ec'h eus an hini hep furnez, roet ec'h eus da welout ul leunded a furnez.\n4 Da biv ec'h eus disklêriet da gomzoù? Spered piv a zeu diganit?\n6 Lec'h ar marv a zo en noazh dirazañ, n'eus ket a ouel war an donder.\n7 Astenn a ra an hanternoz war ar goullo, hag ec'h istribilh an douar war an netra.\n8 Dastum a ra an doureier er c'houmoul, hag ar goabrenn n'eo ket roget dindan o fouez.\n9 Goleiñ a ra dremm e dron, hag ec'h astenn e goumoul a-us dezhañ.\n10 Merket en deus ur c'helc'h war an doureier, evel bevenn etre sklêrijenn ha teñvalijenn.\n11 Peulioù an neñvoù a zo brañsellet ha souezhet pa c'hourdrouz.\n12 Dre e nerzh e sav ar mor, dre e veiz e vruzun al lorc'h.\n13 Dre e Spered e fich an neñvoù, e zorn a dreuz an naer tec'hus.\n14 Setu aze kostezioù e hentoù, ha pegen bihan eo al lodenn a anavezomp! Piv a c'hello kompren kurun e c'halloud?\n1 Job a gendalc'has d'ober e brezegenn o lavarout:\n2 Doue a zo bev. Lakaet en deus va gwir a-gostez, an Holl-C'halloudeg en deus leuniet va ene a c’hwervder.\n5 Pell diouzhin reizhabegañ ac'hanoc'h! Betek va huanad diwezhañ ne ziwiskin ket va onestiz.\n6 Miret em eus va reizhder ha n'en dilezin ket, va c'halon ne rebecho din hini eus va deizioù.\n8 Peseurt esperañs eo hini an den dizoue, pa droc'ho Doue, pa lamo Doue e ene digantañ?\n10 Ha kavout a raio e blijadur en Holl-C'halloudeg? Hag e pep amzer e pedo Doue?\n11 Kelenn a rin deoc'h penaos e ra Doue, ha ne guzhin ket ouzhoc'h mennozhioù an Holl-C'halloudeg.\n12 Setu, c'hwi hoc'h-unan hoc'h eus gwelet an traoù-mañ. Perak eta en em lezit da vont da soñjoù aner?\n13 Setu al lodenn a vez lakaet a-du gant Doue evit an den drouk, an hêrezh o deus ar re daer digant an Holl-C'halloudeg:\n14 Mar en deus liesaet e vibien, ez eo evit ar c'hleze. E ziskennidi n'o devo ket o gwalc'h a vara.\n16 Pa zastumfe arc'hant evel poultr, pa vergnfe dilhad evel fank,\n17 o berniañ a ra, met an den reizh o gwisko, hag an den didamall en devo an arc'hant da lod.\n19 Mont a ra pinvidik da gousket ha n'adsavo ket, digeriñ a ra e zaoulagad ha n'emañ ken.\n21 Kaset eo gant avel ar sav-heol hag ez a kuit, tennet eo eus e lec'h evel gant un avel-dro.\n22 Taolet eo biroù warnañ, n'eo ket espernet, tec'hout a ra diouto.\n23 Stlaket e vo an daouarn a-enep dezhañ, c'hwitellet e vo pa yelo kuit.\n1 Bez' ez eus ur vengleuz evit tennañ an arc'hant diouti, hag ul lec'h evit glanaat an aour ennañ.\n3 Lakaet ez eus un dibenn d'an deñvalijenn, hag e vez klasket betek an harzoù pellañ mein kuzhet en deñvalijenn hag e skeud ar marv.\n4 Kleuzet eo ur puñs pell diouzh al lec'hioù tudet; ennañ ne c'heller ket araokaat gant an treid, hag e vezer ispilhet hag hejet pell diouzh an dud.\n5 Eus an douar eo e teu ar bara, hag ez eo troc'holiet en e zonderioù evel gant an tan.\n6 E reier eo chomlec'h ar safir, eno e vez kavet poultr aour.\n7 Al labous-preizh n'anavez ket an hent di, lagad ar bultur n'en gwel ket.\n8 Al loened lorc'hus n'o deus ket kerzhet ennañ, al leon n'eo ket tremenet drezañ.\n9 An dorn a vez lakaet war ar reier, ha troc'holiet eo ar menezioù betek o gwrizioù.\n11 Harzet eo diruilhad an doureier, an traoù kuzhet a zo tennet d'ar gouloù.\n12 Met pelec'h e vo kavet ar furnez? Pelec'h emañ ar poell o chom?\n13 An den n'anavez ket he friz, n'emañ ket e douar ar re vev.\n14 N'emañ ket ennon, eme an donder; n'emañ ket ganin, eme ar mor.\n15 Ne vez ket roet evit aour glan, ne vez ket prenet o pouezañ arc'hant.\n18 Ne gomzer ket eus ar c'houral, nag eus ar strink, priziusoc'h eo ar furnez eget perlez.\n19 Topaz Etiopia ne c'hell ket bezañ kevatal outi, ne vez ket pouezet gant aour glan.\n20 Met a-belec'h e teu ar furnez? Pelec'h emañ ar poell o chom?\n23 Doue a anavez e hent, eñ a oar pelec'h emañ o chom.\n25 Pa roe d'an avel e bouez, pa vuzulie an doureier dre gementadoù,\n26 pa rae ur reolenn evit ar glav, pa drese un hent evit luc'hed ar c'hurun,\n28 Hag e lavaras d'an den: Setu, doujañs an Aotrou eo ar furnez, distreiñ diouzh an droug eo ar poell.\n2 O! Perak n'on ken evel er mizioù a-wechall, evel en deiz ma tiwalle Doue ac'hanon,\n3 pa lugerne e c'houlaouen war va fenn, pa gerzhen ouzh e sklêrijenn en deñvalijenn,\n5 pa oa an Holl-C'halloudeg c'hoazh ganin, ha va re yaouank en-dro din,\n6 pa walc'hen va zreid el laezh, pa zevere ar roc'h din froudoù eoul!\n7 Pa'z aen er-maez etrezek dor kêr, e lakaen kempenn din ur gador war al leurenn.\n8 Ar re yaouank a yae da guzh o welout ac'hanon, ar re gozh a save hag en em zalc'he en o sav.\n11 Ar skouarn am c'hleve am disklêrie eürus, al lagad am gwele a roe testeni din.\n12 Rak dieubiñ a raen an ezhommeg a azgoulenne, hag an emzivad n'en doa den d'e skoazellañ.\n15 Daoulagad an dall e oan, ha treid ar c'hamm.\n16 Tad ar beorien e oan, hag ec'h enklasken gwir an hini dianav.\n19 Va gwrizienn a oa digor d'an dour, ar glizh a dremene an noz war va skourroù.\n21 Va selaou a raed, hag e c'hortozed, hag e taved pa roen va alioù.\n24 Mousc’hoarzhin a raen pa ne gredent ket, ne c'hellent ket kas diwar wel sederoni va dremm.\n25 Karout a raen mont ganto hag ec'h azezen evel o fenn, evel ur roue e- kreiz e arme, evel ur frealzer e-kreiz ezhommeien.\n1 Met bremañ tud yaouankoc'h egedon a ra goap ac'hanon, ar re am boa re a zismegañs evit o zadoù d'o lakaat gant chas va zropell.\n3 Dinerzhet dre ar gernez hag an naon, e peurent al lec'hioù disec'h, glac'haret ha distro abaoe pell.\n5 Kaset e oant kuit a-douez an dud, hag e veze kriet war o lerc'h evel war-lerc'h ul laer.\n9 Ha bremañ ez on abeg d'o c'hanaouennoù, hag e komzont diwar va fenn.\n12 A-zehoù din, emañ o sevel tud ganet nevez 'zo. Kas a reont kuit va zreid, hag e reont em enep hentoù evit noazout din.\n13 Distrujañ a reont va hent, hag e kreskont va enkrez; ha n'o deus skoazell ebet.\n15 Ar spouronoù o deus troet em enep, redek a reont war-lerc'h va ene evel an avel, va eurvad a zo tremenet evel ur goumoulenn.\n16 Ha bremañ va ene a deuz ennon, deizioù va glac'har o deus va zapet.\n17 Va eskern a zo toullet e-pad an noz, ar pezh a grign ac'hanon ne gousk ket.\n20 Krial a ran war-zu ennout ha ne respontez ket, en em zerc'hel a ran ha ne sellez ket ouzhin.\n23 Gouzout a ran e kasi ac'hanon d'ar marv, d'al lec'h merket evit an holl re vev.\n24 Ne astenner ket an dorn e-kreiz an distruj? Ne c'heller ket leuskel ur griadenn en glac'har?\n25 Ne ouelen ket evit an den a dremene deizioù fall? Ne oa ket glac'haret va ene evit ar paour?\n26 Pa c'hortozen an eurvad, an drougeur a zo deuet. Pa c'hortozen ar sklêrijenn, an deñvalijenn a zo deuet.\n28 Kerzhout a ran duet holl, ha n'eo ket dre an heol. Sevel a ran e-kreiz ar vodadeg, hag e krian.\n30 Va c'hroc'hen duet a gouezh, va eskern a zo devet gant an derzhienn.\n1 Graet em boa un emglev gant va daoulagad; penaos em befe sellet ouzh ur werc'hez?\n2 Peseurt lod en defe Doue lakaet a-du din eus krec'h? Peseurt hêrezh en defe an Holl-C'halloudeg kaset din eus al lec'hioù uhel?\n3 Ar rivin, hag-eñ n'eo ket evit an den drouk? Ar gwalleur, hag-eñ n'eo ket evit ar vicherourien a zireizhder?\n4 Hag-eñ ne wel ket va hentoù? Hag-eñ ne niver ket va holl gammedoù?\n6 ra bouezo Doue ac'hanon gant ur valañs just, hag ec'h anavezo va eeunder.\n7 Mar o deus distroet va c'hammedoù diouzh an hent, mar he deus va c'halon heuliet va daoulagad, mar ez eus ur saotr bennak staget ouzh va daouarn,\n9 Mard eo bet va c'halon touellet gant ur vaouez, mard on bet o c'hedal e-kichen dor va nesañ,\n12 un tan eo hag a lonk betek an distruj leun, hag en defe distrujet va holl c'hounid.\n14 petra a rin pa savo Doue? petra a respontin pa c'houlenno kont ouzhin?\n15 An hini en deus graet ac'hanon er c'hof, n'en deus ket graet anezho? An hevelep Hini en deus stummet ac'hanomp er mammog.\n16 Mar em eus tremenet hep reiñ d'ar beorien o goulenn, mar em eus lezet daoulagad an intañvez da langisañ,\n17 mar em eus debret va-unan va bara, hep m'en defe debret an emzivad dioutañ,\n18 adalek va yaouankiz eo bet savet em c'hichen evel e-kichen un tad, adalek kof va mamm em eus renet an intañvez,\n20 ha n'o deus ket va benniget e lounezhi, ha n'en deus ket en em dommet gant kreoñ va oaned,\n21 mar em eus savet va dorn a-enep an emzivad, pa em eus e welet ouzh an nor ha ma c'hellen e skoazell,\n22 ra gouezho va skoaz diouzh va c'hil, ra vo torret va brec'h ha pellaet diouzh an ilin,\n23 rak glac'har Doue en deus va spouronet, ne c'hellin ket padout dirak e veurded.\n24 Mar em eus lakaet en aour va esperañs, mar em eus lavaret d'an aour glan: Va fiziañs ez out,\n27 hag em eus lezet da douellañ e kuzh va c'halon, hag en deus va dorn kaset pokoù,\n28 un direizhder kastizet gant ar varnerien, rak dianzav Doue an krec'h e vefe,\n29 mard on bet laouenaet gant gwalleur va enebour, mar em eus tridet a levenez p'en deus an droug e dapet,\n30 met ne'm eus ket lezet da bec'hiñ va zeod o c'houlenn e varv gant mallozhioù,\n31 mar n'o deus ket lavaret tud va zi: Pelec'h ez eus unan bennak ha na vefe ket bet gwalc'het a gig?\n32 Mar en deus tremenet an diavaeziad an noz er-maez, mar n'em eus ket digoret va dor d'ar beajour,\n33 mar em eus goloet, evel Adam, va fec'hedoù, mar em eus kuzhet em bruched va direizhder,\n34 rak em eus bet aon rak an engroez bras, em eus bet aon rak dispriz an tiegezhioù, e doare ma chomen sioul ha na greden ket mont e-maez an nor,\n35 o, ra gavin unan bennak am selaouo! Setu va arouez: Ra responto an Holl-C'halloudeg din, ra skrivo va zamaller e glemm.\n37 Disklêriañ a rin dezhañ niver va c'hammedoù, tostaat a rin outañ evel ouzh ur priñs.\n39 mar em eus debret e frouezh hep arc'hant, mar em eus glac'haret o ene d'ar re o doa e berc'hennet,\n40 ra roio draen e-lec'h gwinizh, ha dreog e-lec'h heiz! Setu diwezh komzoù Job.\n2 Hag ec'h entanas kounnar Elihu mab Barakeel, eus Buz, eus tiegezh Ram. E gounnar a entanas a-enep Job dre ma en em reishae e-unan dirak Doue.\n3 E gounnar a entanas ivez a-enep e dri mignon, dre n'o doa kavet netra da respont, ha koulskoude o doa kondaonet Job.\n4 Elihu en doa gortozet, evit komz da Job, ma o defe int komzet, dre ma oant koshoc'h egetañ.\n5 Elihu a welas n'o doa an tri den-mañ netra da respont, ha neuze e gounnar a entanas.\n6 Elihu mab Barakeel, eus Buz, a gomzas o lavarout: Me a zo yaouank ha c'hwi a zo kozh, setu perak em eus doujet, ha n'em eus ket kredet reiñ va ali.\n8 Met ar spered a zo en den, hag awen an Holl-C'halloudeg eo a ro poell.\n9 N'eo ket ar re henañ a zo fur, n'eo ket ar re gozh a gompren ar varnedigezh.\n11 Gortozet em eus diwezh ho prezegennoù, selaouet em eus ho poellataerezh ha penaos hoc'h eus aozet ho frazennoù.\n12 Taolet em eus evezh ouzhoc'h, ha setu, nikun ac'hanoc'h n'en deus kendrec'het Job, na respontet d'e gomzoù.\n13 Ha na lavarit ket: Kavet hon eus ar furnez! Doue eo a c'hell e abafiñ, n'eo ket un den.\n14 N'en deus ket kaset e gomzoù a-enep din, ha ne respontin ket dezhañ gant ho kerioù.\n16 Gortozet em eus, ha ne gomzont ken, en em zerc'hel a reont aze hep respont.\n17 Me a responto da'm zro, hag e lavarin va ali, me ivez.\n18 Rak leuniet on a gomzoù, ar spered a zo em c'hreiz am gwask.\n22 Rak n'ouzon ket loavañ, va c'hrouer am savfe kuit prestik!\n1 Ha bremañ, Job, selaou va c'homzoù, ro da skouarn da'm holl c'herioù.\n3 Va c'homzoù a zeuio eus eeunder va c'halon, va muzelloù a lavaro gant frankiz ar pezh a ouzon.\n4 Spered Doue eo en deus graet ac'hanon, c'hwezh an Holl-C'halloudeg eo a ro din buhez.\n5 Mar gellez, respont din, stourm ouzhin a-dal, en em zalc'h.\n8 Met lavaret ec'h eus da'm divskouarn, hag em eus klevet mouezh da gomzoù:\n9 Glan on, hep disentidigezh, naet on ha n'eus drougiezh ebet ennon.\n12 Setu e kement-se n'emañ ket ar gwir ganit, a respontin dit, rak brasoc'h eo Doue eget an den.\n15 dre huñvre, dre weledigezh noz, pa gouezh ur c'housk war an dud, e-pad ma kouskont war o gwele.\n16 Neuze e tigor skouarn an den, hag e laka ur siell war e c'hourc'hemennoù,\n17 evit distreiñ an den diouzh e oberoù fall, evit pellaat dioutañ al lorc'h,\n18 evit diwall e ene diouzh ar poull, hag e vuhez diouzh ar c'hleze.\n23 Mar ez eus evitañ un ael hanterour, unan a-douez mil, evit reiñ da anavezout d'an den-se ar pezh a zo ret ober,\n24 neuze Doue en deus truez outañ hag a lavar: Daspren anezhañ, ma ne ziskenno ket er poull, kavet em eus un dic'haou.\n25 E gig a zeuio freskoc'h eget en e vugaleaj, hag e tistroio da zeizioù e yaouankiz.\n26 Pediñ a raio Doue hag e vo selaouet, gwelout a raio gant levenez e zremm, eñ a rento d'an den-se e reizhder.\n27 Kanañ a raio dirak an dud o lavarout: Pec'het em boa, diskaret em boa ar gwir, ha n'eo ket bet va foan gevatal,\n28 Doue en deus dasprenet va ene evit na gouezfe ket er poull, ha va buhez a wel c'hoazh ar sklêrijenn.\n32 Mar ec'h eus un dra da lavarout, respont din, komz, dre ma fell din da reishaat.\n1 Elihu a gendalc'has o lavarout:\n2 Selaouit va c'homzoù, c'hwi furien! Roit ho skouarn din, c'hwi hag hoc'h eus anaoudegezh!\n3 Rak ar skouarn a varn ar c'homzoù, hag ar staoñ a dañva ar boued.\n6 En desped da'm gwir e tremenan evit gaouiat, va gouli a zo poanius hep ma em eus pec'het.\n7 Daoust hag-eñ ez eus un den evel Job, oc'h evañ ar goapaerezh evel dour,\n10 Setu perak, c'hwi hag hoc'h eus skiant, selaouit ouzhin: Pell diouzh Doue an drougiezh! Pell diouzh an Holl-C'halloudeg an direizhder!\n11 Reiñ a ra d'an den hervez e oberoù, hag e ra da bep hini kaout hervez e hent.\n12 A-dra-sur Doue ne ra ket a zrougiezh, an Holl-C'halloudeg ne ziskar ket ar gwir.\n14 Ma ne daolfe evezh nemet warnañ e-unan, ma tennfe e Spered hag e c'hwezh,\n15 pep kig a varvfe a-gevret, hag an den a zistrofe d'ar poultr.\n16 Ma ec'h eus eta poell, selaou kement-se, ro da skouarn da vouezh va c'homzoù.\n18 Piv a lavar d'ar rouaned: Drouk! ha d'ar briñsed: Fall!\n19 Piv a ra van ebet eus ar re vras, ha n'anavez ket ar pinvidig muioc'h eget ar paour? Rak ez int holl oberoù e zaouarn.\n22 N'eus na teñvalijenn na skeud ar marv e-lec'h ma c'hellfe en em guzhat ar vicherourien a zireizhder.\n24 Bruzunañ a ra ar c'halloudeien hep enklask, hag e laka reoù all en o lec'h,\n25 dre ma'c'h anaveze o oberoù. O diskar a ra da noz, hag ez int bruzunet.\n26 O skourjezañ a ra evel tud fall war-wel d'an holl,\n27 dre ma'z int en em zistroet dioutañ, ha n'o deus prederiet hini ebet eus e holl hentoù,\n28 e doare m'o deus graet da c'harm ar paour sevel betek ennañ, hag en deus klevet garm ar re c'hlac'haret.\n30 evit na reno ket an den dizoue, ha na vo ket ur pech d'ar bobl.\n31 Daoust ha lavaret en deus da Zoue: Poan am eus bet, ne bec'hin ken,\n33 Ha bez' e vefe eta hervez da soñjoù e tle bezañ kastizet an droug? Diskouezet ec'h eus displijadur. Dit eo da lavarout, n'eo ket din-me. Lavar ar pezh a ouzout.\n36 Ra vo amprouet Job betek an diwezh, p'en deus respontet evel ar re fallakr.\n37 Lakaat a ra an disentidigezh en tu-hont d'e bec'hed, hag e stlak e zaouarn en hon touez, hag e komz muioc'h-muiañ a-enep Doue.\n2 Hag ec'h eus soñjet emañ ar gwir ganit p'ec'h eus lavaret: Me a zo reizh dirak Doue,\n3 ha p'ec'h eus lavaret: Petra a zeufe din, petra a c'hounezfen o chom hep pec'hiñ?\n4 Respont a rin dit em c'homzoù, ha da'z mignoned war-un-dro.\n5 Sell ouzh an neñvoù hag arvest, evesha ouzh ar c'houmoul, uheloc'h int egedout.\n6 Mar pec'hez, petra a rez a-enep Doue? Pa liesa da bec'hedoù, petra a rez dezhañ?\n8 Da un den eveldout eo e c'hell da fallagriezh noazout, da vab an den eo e c'hell bezañ da reizhder talvoudus.\n9 Krial a reer dindan pouez ar mac'homerezh, krial a reer dindan brec'h ar re vras,\n10 ha den ne lavar: Pelec'h emañ Doue, va c'hrouer, a ro da ganañ en noz,\n11 a gelenn ac'hanomp gwelloc'h eget loened an douar, hol laka da vezañ furoc'h eget laboused an neñvoù?\n12 Krial a reont ha n'int ket selaouet, en abeg da lorc'h ar re zrouk.\n13 Doue ne selaou ket an hini n'eo nemet gaou, an Holl-C'halloudeg ne ra ket van outañ.\n15 Ha bremañ, dre na gastiz ket e gounnar, ha dre na zalc'h ket kont eus ar follentez,\n16 en aner en deus Job digoret e c'henoù, ha berniet en deus lavarioù war lavarioù hep skiant.\n2 Gortoz ur pennad hag e kelennin ac'hanout, rak gerioù am eus c'hoazh evit kaoz Doue.\n3 Tennañ a rin a-bell va gouiziegezh, hag e tifennin reizhder va c'hrouer.\n4 A-dra-sur va lavarioù n'int ket gevier, an den a gomz dit en deus un anaoudegezh peurvat.\n6 Ne lez ket bevañ an den fallakr, hag e ro e wir d'an ezhommeg.\n8 Mard int ereet gant chadennoù, mard int endalc'het gant ar glac'har,\n9 e ro da anavezout dezho ar pezh o deus graet, o fec'hedoù hag o lorc'h.\n10 Neuze e tigor o divskouarn d'ar gentel, hag e lavar dezho distreiñ diouzh an droug.\n11 Mar selaouont ha mar servijont anezhañ, ec'h echuint o deizioù en eurvad, hag o bloavezhioù el levenez.\n12 Ma ne selaouont ket, e vint lazhet gant barvenn ar c'hleze, hag e varvint hep anaoudegezh.\n13 Ar re zizoue en o c'halon en em laka da gounnariñ, ne griont ket dezhañ pa ere anezho.\n14 O ene a varvo en e yaouankiz, o buhez a echuo evel hini ar c'hastaouerien.\n15 Saveteiñ a ra an ezhommeg eus e c'hlac'har, hag e kelenn anezhañ dre e boan.\n17 met ec'h eus kaset warnout barnioù an den drouk; ar varn hag ar gwir a drec'ho.\n18 Laka evezh na raio ket ar gounnar dit droukpediñ, neuze un dic'haou bras ne c'hello ket da zieubiñ.\n19 Hag-eñ e rafe van eus da binvidigezhioù, hag eus da aour, hag eus da c'halloud bras?\n20 Na c'hoanta ket an noz, pa vez tapet ar pobloù en o lec'h.\n21 Diwall da zistreiñ d'an direizhder, rak gwelloc'h eo ganit ar glac'har egetañ.\n22 Setu Doue a zo uhelaet dre e c'halloud, piv a c'hellfe kelenn eveltañ?\n23 Piv a ziskouez dezhañ e hent? Piv a c'hell lavarout dezhañ: Graet ec'h eus un direizhder?\n26 Setu, Doue a zo uhelaet, ha n'anavezomp ket anezhañ, niver e vloavezhioù... nikun ne c'hell e niveriñ.\n27 Tennañ a ra an takennoù dour, hag e c'hlizhennont e glav e-kreiz ar vrumenn,\n28 ar c'hoabr a ra dezhañ redek ha strilhañ druz war an dud.\n29 Piv a c'hell kompren displeg ar c'hoabr, ha trouz e deltenn?\n30 Setu, astenn a ra en-dro dezhañ e sklêrijenn, hag e c'holo donder ar morioù.\n32 Derc'hel a ra kuzhet en e zorn ar sklêrijenn, hag e c'hourc'hemenn dezhi skeiñ.\n1 Va c'halon a gren a gement-se, hag e lamm er-maez eus e lec'h.\n2 Selaouit, selaouit trouz e vouezh hag ar soroc'herezh o tont eus e c'henoù.\n3 E gas a ra dindan an holl neñvoù, e luc'hed a ya betek pennoù pellañ an douar.\n4 War e lerc'h e kroz ur vouezh, kuruniñ a ra gant e vouezh veurdezus, n'espern ket e luc'hed pa strak e vouezh.\n6 Lavarout a ra d'an erc'h: Kouezh war an douar, hag ivez d'ar barrad-glav, zoken d'ar pilad-dour.\n7 Lakaat a ra ur siell war zorn an holl dud, e doare ma ouezo an holl dud ez int e grouadurien.\n8 Al loened en em denn d'o zoulloù, hag e chomont en o lec'hioù.\n9 Ar barrad-avel a zeu eus donder ar c'hreisteiz, ar yenijenn a zeu eus avel an hanternoz.\n10 Gant e c'hwezh Doue a ra ar skorn, hag an dour en em astenne a zo strishaet.\n11 Kargañ a ra ar c'hoabr eus glebor, hag e stlabez ar c'houmoul gant e sklaerder.\n12 Ober a ra dezho treiñ a bep tu hervez e renadur, evit ma raint ar pezh a c'hourc'hemenno dezho war-c'horre an douar poblet.\n14 Ro da skouarn da gement-se, Job, chom peoc'h hag evesha ouzh burzhudoù Doue.\n15 Ha gouzout a rez pa en deus o fichet Doue, ha graet d'al luc'hed lugerniñ en e c'hoabr?\n16 Hag anavezout a rez kempouez ar c'houmoul, burzhudoù an hini a zo peurvat en anaoudegezh?\n17 Perak e teu da zilhad da vezañ tomm pa ro diskuizh d'an douar gant avel ar c'hreisteiz?\n18 Hag astennet ec'h eus gantañ an neñvoù, start evel ur melezour metal teuzet?\n19 Desk deomp ar pezh a lavarimp dezhañ, rak n'oufemp ket komz en abeg d'hon teñvalijenn.\n20 Hag-eñ e vez lavaret dezhañ pa gomzan? Biskoazh den a felle dezhañ bezañ lonket!\n21 Ha bremañ den ne c'hell sellout ouzh an heol o skediñ e-kreiz ar c'houmoul, p'en deus an avel tremenet hag o c'haset kuit,\n22 pa zeu evel aour splann eus an hanternoz. Bez' ez eus e Doue ur veurded spontus!\n23 An Holl-C'halloudeg, ne c'hellomp ket e dapout; uhelaet eo e galloud, e barnedigezh, e reizhder, ha ne wask den.\n3 Gouriz da lounezhi bremañ evel un den kalonek, rak da c'houlennata a rin hag am c'helenni.\n4 Pelec'h e oas pa daolen diazezoù an douar? Lavar eta, ma ec'h eus poell.\n8 Piv en deus endalc'het ar mor gant dorojoù, p'en deus strinket er-maez eus ar mammog,\n11 ha pa em eus lavaret dezhañ: Betek amañ e teui ha ned i ket pelloc'h, amañ e paouezo lorc'h da goummoù?\n12 Abaoe ma'z out er bed, ha gourc'hemennet ec'h eus d'ar mintin ha merket da c'houloù-deiz e lec'h,\n15 evit ma vo lamet diganto sklêrijenn ar re zrouk ha ma vo torret ar vrec'h a sav?\n16 Hag aet out betek mammennoù ar mor, ha kerzhet ec'h eus war foñs an donder?\n17 Ha dizoloet eo bet dit dorojoù ar marv? Ha gwelet ec'h eus dorojoù skeud ar marv?\n18 Ha komprenet ec'h eus ledennad an douar? Mar anavezez kement-se, disklêr!\n19 Pelec'h emañ hent chomlec'h ar gouloù? Pelec'h emañ chomlec'h an deñvalijenn,\n20 ma'z i da dapout anezhi d'he harzoù ha ma'c'h anavezi hent he zi.\n22 Hag aet out betek teñzorioù an erc'h? Ha gwelet ec'h eus teñzorioù ar grizilh,\n23 a zalc'han evit amzer an enkrez, evit deiz ar brezel hag an emgann?\n25 Piv en deus digoret un dreuzenn d'an dour-beuz, hag un hent da luc'hed ar c'hurun,\n26 evit lakaat da c'hlaviañ war un douar hep tud, war ur gouelec'h n'eus den ebet ennañ,\n27 evit dourañ lec'hioù digenvez ha glac'haret, hag ober diwanañ ha lakaat ar geot da zont er-maez?\n28 Hag un tad a zo d'ar glav? Piv a c'han an takennoù glizh?\n29 Eus peseurt kof eo deuet ar skorn? Piv a c'han rev an neñv,\n30 evit m'en em stlabez an doureier troet e mein, ha ma kaleta gorre an donder?\n31 Ha te a c'hell skoulmañ ereoù ar Yarad-poñsined, pe distagañ chadennoù an Orion?\n32 Ha te a c'hell kas er-maez ar steredegoù en o amzer, ha ren ar C'harr-kamm gant e re vihan?\n33 Ha te a anavez reolennoù an neñvoù? Ha te a c'hell urzhiañ o renadur war an douar?\n34 Ha sevel a rez da vouezh etrezek ar c'houmoul evit gervel doureier bras da'z koleiñ?\n35 Ha kas a rez al luc’hed e doare ma lavaront dit: Setu-ni amañ?\n36 Piv en deus lakaet ar furnez er c'hreizon, hag ar poell er galon?\n37 Piv a c'hell niveriñ ar c'houmoul gant furnez, piv a c'houllonder seier-lêr an neñvoù,\n38 pa'z eo mesket ar poultr evit dont fank, pa'z eo berniet ar moudennoù?\n39 Hag-eñ e hemolc'hez evit al leon e breizh, hag-eñ e torrez naon al leonedigoù,\n40 pa'z int gourvezet en o zoulloù, pa chomont war-c'hed en o lec'hioù.\n41 Piv a fich d'ar vran he boued pa gri e re vihan etrezek Doue ha pa nijont amañ hag ahont hep netra da zebriñ?\n1 Ha gouzout a rez ar c'houlz ma c'han ar givri-menez? Hag arsellet ec'h eus pegoulz e kolen an heizezed?\n2 Ha niveret ec'h eus ar mizoù ma tougont? Ha gouzout a rez ar c'houlz ma c'hanont?\n3 Plegañ a reont hag e c'hanont, hag ez int dieubet eus o gwentloù,\n4 o re vihan a greñva, kreskiñ a reont er parkeier, mont a reont kuit ha ne zistroont ket d'o c'havout.\n6 Roet em eus dezhañ ar gouelec'h da chomlec'h, an douar sall da di.\n9 Hag-eñ e fell d'ar bual da servijout? Hag-eñ e tremen an noz ez kraou?\n10 Ha stagañ a rez ar bual gant ur gordenn evit arat? Hag-eñ e freuz moudennoù an traoniennoù evidout?\n11 Ha fiziout a rez ennañ dre ma'z eo bras e nerzh? Hag-eñ e lezez dezhañ preder da labour?\n12 Ha fiziout a rez ennañ evit dastum da c'hreun, hag o berniañ war da leur?\n13 Askell ar struskañval a fiñv laouen, met n'eo ket heñvel ouzh askell ar c'hwibon.\n15 hag ec'h ankounac'ha e c'hell un troad o mac'hañ, pe ul loen eus ar parkeier o moustrañ.\n17 rak Doue n'en deus ket roet ar furnez dezhañ, na kennebeut ar poell.\n18 Pa sav ha pa sko gant e eskell, e ra goap eus ar marc'h hag eus e varc'heger.\n19 Ha roet ec'h eus d'ar marc'h e nerzh? Ha goloet ec'h eus e c'houzoug a voue?\n20 Ha te a c'hell ober dezhañ lammat evel ar c'hilhog-raden? E c'hwirinadenn a zo spontus.\n21 Toullañ a ra an douar, en em laouenaat a ra eus e nerzh. Mont a ra a-raok ar vrezelourien.\n22 C'hoarzhin a ra eus an aon, n'eo ket spontet, ne gil ket dirak ar c'hleze.\n23 Warnañ e tregern ar c'hlaouier-biroù, hag e lugern ar goaf hag ar speg.\n24 Lonkañ a ra an douar gant birvidigezh ha taerder, ne zalc'h ket pa son ar shofar.\n25 Pa glev ar shofar, e lavar: War-raok! A-bell e c’hwesha an emgann, mouezh kreñv ar pennoù hag ar c'harmadeg.\n26 Hag-eñ eo dre da boell e nij ar sparfell hag e tispleg he divaskell war-zu ar c'hreisteiz?\n28 Emañ o chom war ar reier hag en em zalc'h eno, war dant ur roc'h emañ e greñvlec'h.\n29 Ac'hane e c'hed e breizh, er pellder e sell e zaoulagad.\n30 E re vihan a ev gwad, hag e-lec'h ma vez korfoù-marv, eno emañ an erer.\n1 An AOTROU a gendalc'has da respont da Job o lavarout:\n2 Ar rendaeler, daoust hag-eñ e vreutaio gant an Holl-C'halloudeg? An hini a dabut gant Doue, daoust hag-eñ e responto da gement-se?\nRespont Job d'an AOTROU\n3 Job a respontas d'an AOTROU o lavarout:\n7 Gouriz da lounezhi bremañ evel un den kalonek, rak da c'houlennata a rin hag am c'helenni.\n8 Ha da netra e kasi va barnedigezh? Hag evit ma vi reishaet, e kondaoni ac'hanon?\n9 Hag-eñ ec'h eus ur vrec'h evel hini Doue? Ha kuruniñ a rez gant da vouezh eveltañ?\n11 skuilh koummoù da gounnar, izela gant da sell an holl re lorc'hus,\n12 taol d'an traoñ gant da sell an holl re lorc'hus, bruzun an holl re fallakr war al leurenn,\n14 Neuze me ivez az meulo, dre ma vi bet dieubet gant da zorn dehoù.\n20 Ar menezioù a zoug evitañ o geot, e-lec'h m'emañ o c'hoari holl loened ar parkeier.\n21 Gourvezet eo dindan al lotuz, kuzhet gant ar c'horz hag ar c'heun.\n22 Al lotuz e c'holo gant o skeud, haleg ar froud a zo en-dro dezhañ.\n23 Pa zic'hlann ar stêr ned a ket kuit, n'en defe ket nec'h pa savfe ar Jordan betek e c'henoù.\n24 Ha kemeret e vo dre e zaoulagad? Ha toullet e vo e zivfron gant ur stign?\n1 Hag-eñ e tenni al leviatan gant un higenn? Hag-eñ e krogi en e deod gant ur gordenn?\n2 Hag-eñ e lakai ur vroenenn en e zivfron? Hag-eñ e toulli e javed gant ur c'hrog?\n3 Hag-eñ e kaso dit kalz a aspedennoù? Hag-eñ e lavaro dit komzoù dous?\n4 Hag-eñ e raio un emglev ganit? Hag-eñ e kemeri anezhañ evel servijer da viken?\n5 Hag-eñ e c'hoarii gantañ evel gant ul labous? Hag-eñ e stagi anezhañ evit da verc'hed?\n6 Hag-eñ e chervado da genseurted gant e gig? Hag-eñ e rannint anezhañ etre marc'hadourien?\n7 Hag-eñ e toulli e groc'hen gant biroù, hag e benn gant un treant?\n9 Setu, pep esperañs d'e dapout a zo touellet. Taolet omp d'an douar o welout anezhañ?\n10 N'eus den kalonek a-walc'h evit e zihuniñ. Piv neuze en em zalc'hfe en e sav dirazon?\n13 Piv a c'hell dizoleiñ gorre e c'holoenn? Piv a c'hell mont etre e ziv javed?\n14 Piv a c'hell digeriñ dorojoù e c'henoù? Ar spont en em zalc'h en-dro d'e zent.\n15 E skoedoù galloudus a zo e lorc'h, kloz int ha siellet mat,\n17 stag int an eil ouzh egile, en em zerc'hel a reont, ne c'hellont ket bezañ dispartiet.\n19 Flammennoù a zeu eus e c'henoù, fulennoù a dec'h dioutañ.\n21 E anal a enaou glaouennoù, ur flamm a zeu er-maez eus e c'henoù.\n22 En e c'houzoug emañ an nerzh, ar spont a gerzh a-raok dezhañ.\n26 Pa dostaer outañ, ar c'hleze ne servij da netra, nag ar goaf, nag ar speg, nag an hobregon.\n28 Ar bir ne laka ket anezhañ da dec'hout, mein ar vatalm a zo evel plouz evitañ,\n29 horzh a zo evel ur c'heotenn, c'hoarzhin a ra gant trouz ar c'hlezeier.\n30 E gof en deus darbodoù lemm, pa c'hourvez ec'h astenn evel ogedoù war al lec'hid.\n31 Lakaat a ra an donder da verviñ evel ur gaoter, hag e ra d'ar mor bezañ evel lestr ur porfumer.\n32 Lezel a ra war e lerc'h un hent skedus, e doare ma vefe kemeret an donder evel blev gwenn.\n33 N'eus ket e bar war an douar, graet eo bet evit n'en defe aon rak netra.\n34 Gwelout a ra dindanañ kement en em sav. Roue eo war holl loened lorc'hus.\n1 Job a respontas d'an AOTROU o lavarout:\n2 Gouzout a ran e c'hellez pep tra, ha ne c'hell den da herzel d'ober hervez da vennozh.\n3 Piv eo an hini a deñvala ar c'huzul hep anaoudegezh? Evel-se em eus komzet diwar-benn traoù na gomprenen ket, traoù re vurzhudus evidon ha n'anavezen ket.\n4 Selaou, me az ped, hag e komzin; da c'houlennata a rin hag am c'helenni.\n7 Ha goude m'en doe lavaret an AOTROU ar c'homzoù-se da Job, e lavaras an AOTROU da Elifaz eus Teman: Va fulor a zo entanet a-enep dit hag a-enep da zaou vignon, rak n'hoc'h eus ket komzet diwarnon en un doare reizh, evel va servijer Job.\n8 Ha bremañ kemerit ganeoc'h seizh kole ha seizh tourz, hag it da gavout va servijer Job, ha kinnigit ul loskaberzh evidoc'h hoc'h-unan. Ra bedo va servijer Job evidoc'h. Rak ne rin van nemet outañ, evit na rin ket deoc'h hervez ho follentez, rak n'hoc'h eus ket komzet diwarnon en un doare reizh, evel va servijer Job.\n9 Elifaz eus Teman, Bildad eus Shuak, Zofar eus Naama a yeas hag a reas hervez m'en doa lavaret an AOTROU dezho. Hag an AOTROU a reas van ouzh dremm Job.\n10 Hag an AOTROU a dennas Job er-maez eus e brizonerezh p'en doe pedet evit e vignoned. An AOTROU a greskas kement en doa bet Job d'an daougement.\n11 E holl vreudeur, e holl c'hoarezed, an holl re a anaveze anezhañ gwechall a zeuas hag a zebras gantañ bara en e di. Hag e truezjont outañ hag en frealzjont diwar-benn an holl zroug en doa lakaet an AOTROU da zont warnañ. Hag e rojont dezhañ pep hini ur pezh arc'hant ha pep hini ur walenn aour.\n12 An AOTROU a vennigas amzer diwezhañ Job muioc'h eget e amzer gentañ. Hag e perc'hennas pevarzek mil dañvad, c'hwec'h mil kañval, mil koublad ejened ha mil azenez.\n13 Hag en doe seizh mab ha teir merc'h.\n14 Hag ec'h anvas an hini gentañ Jemima, an eilvet Kezia, an deirvet Keren-Happuk.\n15 Ne voe ket dre ar vro a-bezh maouezed kaeroc'h eget merc'hed Job. O zad a roas dezho un hêrezh e-touez o breudeur.


Eusa - Wikipedia\n(Adkaset eus Enez-Eusa)\nEusa gwelet gant al loarell SPOT.\nEusa (betek 2015)\n834 ann. (2018)\n48° 28′ Norzh\n5° 06′ Kornôg / 48.46, -5.10\nbihanañ 0 m — brasañ 61 m\nBourk Lambaol en Enez Eusa\nEusa, pe Enez-Eusa, a zo un enezenn hag ivez ur gumun, e Bro-Leon, e gwalarn Breizh, e departamant Penn-ar-Bed. An enezourien a vez graet Eusaiz anezho, pe Isañviz, ha Maoutiged eo o lesanv. Lambaol eo ar vourc'h hag an tolpadur-tud brasañ.\n4 Ya d'ar Brezhoneg\n6.2 VIvet kantved\n6.3 XIVvet kantved\n6.4 XVIIIvet kantved\n6.5 Dispac'h Gall\n6.6 XXvet kantved\n6.6.1 Brezel-bed kentañ\n6.6.2 Eil Brezel-bed\n11.1 Tud ganet eno\n11.2 Tud interet eno\n16 Notennoù ha daveoù\nEusa a zo un enezenn eus Breizh, er-maez da aodoù kornôg Bro-Leon. An douar pellañ eus Breizh war-du ar c’hornaoueg eo.\nEusa a zo un anv-lec'h deveret eus ar galianeg Uxisama, "an Uhelañ" en brezhoneg. Anvet eo Ouessant e galleg, hag Ushant e saozneg. War ar c'hartennoù kozh e kaver Heißant e nederlandeg.\nD'an 23 a viz Gouere 2009 e oa bet votet live 2 ar garta Ya d'ar brezhoneg gant Kuzul-kêr ar gumun.\n«palefarzhet: ouzh 1 ha 4, en aour e dreustell en sabel; ouzh 2 ha 3, en gul.»\nDiviz an ti-kêr: 8 a viz Ebrel 1978\nOrin: Markizelezh e 1597 evit tiegezh Rieux?\nMeneget e voe Enez-Eusa gant Eratostene (douaroniour gresian) en trede kantved a-raok Jezuz-Krist.\nDarempredet e veze gant an drouized en amzer ar Gelted kozh.\nGweladennet e voe Eusa gant Paol Aorelian.\nGwastet e voe gant ar Saozon.\nAdstaget e voe ouzh rouantelezh Frañs.\nDekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant ar person, Yves Laot, ha gant Jean-Marie Trebaol, kure .\n82 waz eus ar gumun, d.le. 2,78% eus he foblañs e 1911, a gollas o buhez abalamour d'ar brezel .\nNijerezioù ar Royal Air Force (aerlu ar Rouantelezh-Unanet) aet d'ar strad: d'ar 27 a viz Meurzh 1941 e kouezhas un nijerez Blenheim IV marilhet T2332 ha kodet PZ-O eus ar 53th Squadron er mor nepell eus Eusa; lazhet e voe he zri nijour, unan anezhe a voe douaret e bered kumun Gwidel hag unan all e Perroz-Gireg, ne voe ket kavet korf an trede hini; d'ar 5 a viz Ebrel 1941 e kouezhas un nijerez Hampden marilhet AD738 ha kodet VN-? eus ar 50 Squadron er mor nepell eus Eusa; lazhet e voe he fevar nijour, ne voe kavet korf ebet; d'an 10 a viz Ebrel 1941 e kouezhas un nijerez Spitfire I marilhet P9396 ha kodet LY-? eus ar 1st Photographic Reconnaissance Unit Squadron er mor en norzh da Eusa; lazhet e voe he levier, ne voe ket kavet e gorf; d'ar 4 a viz C'hwevrer 1942 e kouezhas un nijerez Whitley V marilhet P5050 ha kodet YG-M er mor nepell eus Keranchas; he c'hwec'h nijour a voe tapet d'an Alamaned .\nNijerezioù aerlu ar Stadoù-Unanet (United States Army Air Forces) aet d'ar strad: d'ar 18 a viz Du 1942 e kouezhas ur c'harr-nij B-17F-10-BO (anvet Floozy, marilhet 41-24474 ha kodet GY-?) er mor etre Eusa ha Beg Lokmazhe gant dek den en e vourzh; nav anezhe a voe tapet gant an Alamaned, ne voe ket adkavet an dekvet hini; d'ar 6 a viz Genver 1943 e kouezhas ur c'harr-nij B-24D-15-CO (anvet "Short Snorter" ha marilhet 41-23997, 1st Squadron, 480th Antisubmarine Group) e donvor Eusa gant eizh den en e vourzh; ne voe ket adkavet ar c'horfoù; d'ar 16 a viz Ebrel 1943 e kouezhas ur c'harr-nij B-24D-15-CO (anvet "Missouri Sue", marilhet 41-24122 ha kodet YM-?) e donvor Eusa gant dek milour en e vourzh; ne voe adkavet korf ebet; d'ar 1añ a viz Mae 1943 e kouezhas ur c'harr-nij B-17F-25-BO (anvet "Vertigo", marilhet 41-24547 ha kodet OR-T, 8vet Air Force, 91vet Bomb Group, 323vet Squadron, diazezet e Bassingbourn) er mor er Banc du Four nepell diouzh Eusa gant dek milour en e vourzh; o tistreiñ eus ur vombezadeg e Sant-Nazer edo an nijerez pa voe taget gant nijerezioù alaman Focke-Wulf 190; tapet e voe pemp nijour gant an Alamaned, mervel a reas ar re all, met ne voe kavet o c'horfoù.\nIliz Lambaol 19vet: delwennoù 17vet/18vet\nChapelioù Sant-Gweltaz ha Kêrber\nChapel Sant-Gwenole, kouezhet en he foull\nEkomirdi Niou-Uhelañ, mirdi teknikoù ha hengounioù Eusa ;\nAodoù roc'hellek gant porzhioù bihan (Porzh Arlann, Porzh an Ejen, Porzh Lambaol, Porzh ar Stif, Porzh Yuzin)\nTour-tan ar C'hreac'h 19vet\nTour-tan ar Stif\nTour-tan ar Gazeg Kozh\nmogerioù mein anvet "ar gwaskedoù"\nMonumant ar re varv, luc’hskeudennoù ha kartenn-bost  .\nBezioù ar C'hommonwealth e bered Lambaol\nKanada 1 (Aluzenner)\nRouantelezh-Unanet 1 (Marin a-genwerzh)\nAn aluzenner kanadian a varvas e-pad ar Brezel-bed kentañ .\nBloavezhioù an dilennadeg\n1995 - Denis Palluel\nChaoser Keller, 1897\nUr gêriadenn, 1901\nLivadennoù gant Henry Moret.\nMichel Jaouen (1920), beleg\nTud interet eno[kemmañ | kemmañ ar vammenn]\nJean-Yves Cozan (1939-2015), politikour, kuzulier kanton etre 1978 ha 2015.\nTartan[kemmañ | kemmañ ar vammenn]\nAbaoe 2010 he deus Enez Eusa deus un tartan: .\nPatrig Gouedig, Enez-Eusa: Envoriou Tud Eusa, Embannadurioù Brud Nevez, 1984, 279 p.\n(fr) Lec'hienn ti-kêr Eusa\n(br) Eusa war lec'hienn Geobreizh\n↑ Société Archéologie Maritime du Morbihan\nAdtapet diwar « https://br.wikipedia.org/w/index.php?title=Eusa&oldid=1906151 »\nKemmoù diwezhañ degaset d'ar bajenn-mañ d'an 6 Gou 2021, da 05:16.


Danevell 6 (live #) - Lizher ur vamm. (Skrid)\nDanevell 6 (live #)\nLizher ur vamm.\nMa mabig karet,\nplijet-kenañ omp bet, da dad ha me, o klevout emaout o skrivañ ul levr fentigelloù all. Kement-se a ziskouez pegen speredek out deuet da vezañ. Gwir eo out bet atav an hini speredekañ er familh. Soñj mat am eus e oas an hini kentañ er c'hlas pa oas pevarzek vloaz. Stad a oa ennon hag e'z tad, goude ma ne oa ket nav bloaz ar vugale all. Dont a reas ivez an deiz ma oas aet d'ar skol veur. Mantrus eo e oa serret en deiz-se.\nGoustadik e skrivan al lizher-mañ, rak gouzout a ran n'hallez ket lenn buan.\nN'anavezi ket an ti kozh ken pa zeui da welout ac'hanomp, rak dilojet hon eus. Brav eo, met n'a ket mat ar gannerez en-dro. N'em eus implijet anezhi nemet ur wech. Laket em boa c'hwec'h roched e-barzh an dour, tennet war ar chadenn, ha n'em eus ket gwelet anezho abaoe.\nDa dad en deus ul labour nevez dispar. Ur pemp kant den bennak zo dindanañ. Troc'hañ geot a ra er vered. Da c'hoar Mari he deus bet ur babig evit ar beure, met n'on ket deuet a-benn da c'houzout ha paotr pe blac'h eo. Setu n'on ket evit lavarout dit ha moereb pe eontr out bremañ.\nDa genderv Padrig a zo bet beuzet n'eus ket eizhtez. Kavet eo bet e gorf en ur pentoniad gwin. Kouezhet e oa e-barzh div wech. Ar wech kentañ e oa bet tennet er-maez gant e gamaraded, goude ma stourme outo gant kalon. An eil gwech avat n'o doa ket gallet mirout outañ a lammat adarre.\nN'eus bet glav nemet div wech er sizhun-mañ. Da gentañ e-pad tri devezh. Ha bremañ abaoe pevar. Avel vras a oa dilun kement ma'z eo bet dozvet ar memes vi peder gwech gant ar yar zu.\nRet eo din skrivañ buanoc'h bremañ rak ne chom ket kalz liv ken.\nUl lizher drouk hon eus bet gant an Aotrou Morvan, kalvez ar bourk. Ma ne baeomp ket notenn arched da vamm-gozh, emezañ, e kaso anezhi dimp en-dro.\nTennet eo bet ma dent kozh diganin, ha prenet ez eus ur skinwel nevez. War an hini kozh e veze ar memes keleier war an holl chadennoù.\nKen ur wech all, ha marteze a-raok.


Enez Lampedusa (Isola di Lampedusa en italianeg) a zo un enezenn perc'hennet gant Bro-Italia er Mor Kreizdouar, lec'hiet etre Malta hag aod Tunizia. Dindan 20,2 km² emañ hag un tammig en tu-mañ da 6 000 a dud a zo o vevañ enni. An hini bennañ eus Inizi Pelagie eo, ha gant an div all, Linosa ha Lampione, ez a d'ober ur gumun anvet Lampedusa e Limone, stag ouzh Proviñs Agrigento e Sikilia (205 km aleshont). Lodenn suañ Italia eo, hag evit a sell an douaroniezh ez eo lodek en Afrika.\nLec'hiadur Lampedusa er Mor Kreizdouar.\nPal evit an divroerienAozañ\nEvel m'emañ tostik an enez eus aod kevandir Afrika (167 km diouzh aod Tunizia ha 355 km diouzh aod Libia) ez eo ur pal evit an divroerien a glask tizhout diaotre ha dre vor Unaniezh Europa. Krog e oa an traoù e penn kentañ ar bloavezhioù 1990 ha n'en deus graet al lusk-se nemet mont amplaat abaoe.\nAdtapet diwar « https://br.wikipedia.org/w/index.php?title=Lampedusa&oldid=1529320 »\nDernière modification le 4 Her 2013, à 19:05\nKemmoù diwezhañ degaset d'ar bajenn-mañ d'an 4 Her 2013, da 19:05.


Pajenn:Morvan - Buez ar Zent, 1894.djvu/104 - Wikimammenn\nPajenn:Morvan - Buez ar Zent, 1894.djvu/104\n7 a C’houevrer\nsant romuald, abad\nned gant hardisegez eunn abostol. Ar Vretouned a ioa d’ann ampoent enn eur stad reuzeudik, hag ar Zant a lavare d’ezho : « — Mar d-eo reuzeudik ho stad, ne dleit tamall nemedhoc’h hoc’h-unan. Ho pec’hejou hag ho puez fall eo o deuz c’houezet enn hoc’h enep ann tan euz a vuhanegez Doue. »\nSant Jildas a iea ato eur vech ann amzer da enez Houat. Hogen, eunn nozvez m’edo eno o pedi, eunn eal a ziskleriaz d’ezhan n’en doa mui nemed eiz dez da veva. Lakaat a eure raktal kas arc’helou-ze d’he gouent, hag e guirionez, a benn eiz dez goude e varvaz leun a veritou er bloaz 570.\nAr zant-ma ne eve nemed dour. N’e ket difennet eva guin, pe draou all, gant na’z eer ket dreist ar roudenn merket gant Doue ha gant ar rezoun he-unan. Ar pez a zo difennet eo eva re, ar pez a zo pec’hed eo karet re he vanne. Eur vez eo e rafe al loaned mud skol d’ann den e kenver ar poent-ma. Al loaned mud a c’hoar peur o deuz debret pe evet aoualc’h ; ann den, siouaz ! n’her goar ket. O tud, krouet gant Doue dioc’h he batrom hag hervez he henveledigez he-unan, ne d-it ket eta da eva betek beuzi ho skiant vad ! O kristenien, breudeur da Jezuz-Krist hag heritourien euz ann env, ne d-it ket d’en em garga betek ma ne c’hellit mui dougen ho samm, betek stleja ho padiziant er pri hag er vouillenn !!!\nar seizved devez a viz c’houevrer\nRomuald a ziskenne euz a lignez ann duked a Raveenn enn Itali, hag a heuliaz ar bed hag he blijadureziou betek ann oad a ugent vloaz. Evelato pa veze o chaseal var ar meaz, e kreiz ar c’hoajou, e lavare avechou ennhan he-unan : « — Ama avad e ve eur plas brao da zevel eunn ermitach. » P’edo o ren he ugent vloaz, he dad a lazaz eunn den hag a ioa kar d’ezhan oc’h en em ganna outhan divarbenn eur prat. Romuald a oue test euz ar muntr-se, ha petra bennag n’en doa\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/104&oldid=137278 »


Pajenn:Caer - Pevar Aviel.djvu/91 - Wikimammenn\nPajenn:Caer - Pevar Aviel.djvu/91\nda bara dirag an dud, evit ma velint hoc'h oberou mad ha ma veulint ho Tad pehini a zo en env. »\n3 — Al lezen goz e kenver al lezen nevez.\nArabat d'ehoc'h credi e ven deut da zistruja al lezen hag ar bropheted ; n'oun ket deut da zistruja, mes da beur-echui. E guirionez, me a lavar d'ehoc'h, beteg ma tremeno an env hag an douar, an disterra lizeren pe eur pic ebken ne d-eint ket euz al lezen, eb beza peurc'hreat. An hini eta a dorro unan deuz ar bihanna etouez ar gourc'hemennou-ze, hag a zesko d'ar re all ho zerri, hen dezo an diveza renk e rouantelez an envou. Mes an hini a reio anezho hag ho desko, hennez a vezo bras e rouantelez an envou. Me a lavar d'ehoc'h, ma n'eo ket brassoc'h ho santelez eged hini an doctored hag ar Pharisianed, ne d-eot ket e rouantelez an envou.\n» Clevet ho peus ez eo bet lavaret d'ar re goz : ne lazi ket, hag au hini a lazo a vezo casset dirag al lez-varn. Ha me a lavar d'ehoc'h : an hini a ielo droug ennhan ouz he vreur a vezo casset dirag al lez-varn. An hini a lavaro d'he vreur : raca ! penn-scanv, a ielo dirag ar c'honseil bras. An hini a lavaro d'ezhan : fol ! a zinifi fallagr ha dizoue e iez ar Scritur , a vezo condaonet da dan an ifern.\n» Ma teu sonj d'id, pa ginniges da brof var an aoter, hen deus da vreur eun dra bennag en\n↑ Fillion, in Mat. V, 22.\nAdtapet diwar « https://br.wikisource.org/w/index.php?title=Pajenn:Caer_-_Pevar_Aviel.djvu/91&oldid=123355 »\nKemmoù diwezhañ degaset d'ar bajenn-mañ d'an 9 Eos 2018, da 10:30.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Joan Collins) (KildareStreet.com)\nResults 1-20 of 835,932 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Joan Collins)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Joan Collins)


mégafeu D'an 14/11/2019\nTanioù-gwall bras divent gouest da zeviñ koadegoù a-bezh.\ngourdan 5 vot 41 %\ngourdangwall 1 vot 8 %\nkeurdan 0 vot 0 %\nmegatan 2 vot 16 %\nmeurdan 0 vot 0 %\ntangwall divent 3 vot 25 %\ntangwall meur 1 vot 8 %\n0Diwar-benn ar sontadeg\n3Diwar-benn ar c'hinnigoù\nYoann d'an 08/11/19 e 15h14\n- Ar rakger "meur" ez eus ul liv pozitivel warnañ, ne glot ket hervezon kennebeut. - N'on ket sur e komprenan mat ar poell dindan "keurdan", met ma ne faziañ ket emañ hennezh savet war ar rakger "keur-" a vez kavet e-barzh "keureug" (diwar "keur-" (evit "kaour") ha "tan"). Perak implij ar rakger-se a vez kavet en ur ger [...]\nDenez d'an 19/10/19 e 18h27\nKavout ar ran "mégafeu", ur ger a renkfen e barzh ar geriaoueg laosk. E wirionez n'eus anv ebet eus un dra hag a c'hellfe bezañ muzuliet ha liammet gant ar wrizienn "méga" ur milion (10 exp 6). N'eo nemet evit lavar eo bras tre an tangwall. A-du on gant mennozh ar ger "Meur", ne soñj ket din e klot mat, setu chom a rafen gant "tangwall [...]\nOlier d'an 02/10/19 e 12h19\nGant daou rakger e c'haller ober : meur pe mega. Un toullad mat a c'herioù zo e brezhoneg dija gant mega. Gant "meur-" e kavan un arliv yael, pozitivel, meurdezus dres. Se zo kaoz e vefen techet d'ober gant mega- . N'eo ken un doare da welet an traoù.


Pevare sizunvez an Azvent - Le Diocèse de Quimper et Léon\nAccueil - Foi et culture bretonne – FEIZ - Aviel an deiz – Évangile du jour en breton - Pevare sizunvez an Azvent\nPevare sizunvez an Azvent\nEuz an 20 d’ar 24 a viz Kerzu 2020\nPevare Sul an Azvent (B)\nLk1, 26-38 (B)\n— « Penaoz e c’hoarvezo kement-se, peogwir n’em-eus darempred gand gwaz ebed ? »\nLun (overenn an 21 a viz Kerzu)\nMeurz (overenn an 22 a viz Kerzu)\nMerher (overenn an 23 viz Kerzu)\n— « N’eus den e-béd en da gerentiez, o tougenn an ano-ze ».\n65 Skoet e oe neuze, gand an doujañs, an amezeien, ha dre veneziou Bro-Judea, e rede ar vrud euz ar pez a oa c’hoarvezet. 66 Ha kement hini a gleve ano euz kement-se, o dalhe en o halon, hag a lavare :\nYaou mintin (overenn an 24 a viz kerzu)\n67 Ganet Yann-Vadezour, e oe karget Zakarïaz, e dad, euz ar Spered-Santel, hag e tiouganas en eur lavared :\n68 — « Ra vo benniget an Aotrou, Doue Izrael, rag m’eo deuet da ober war dro e bobl ha da zigas dezi ar zilvidigez.\n69 « Lakeet e-neus da zevel evidom eur zalver leun a nerz, e rummad David e zervicher,\n70 « kement-se e-noa lavaret dre henou e brofeted santel, a zo anezo a viskoaz :\n71 « evid salvi ahanom diouz on enebourien, ha diouz ar re oll om gwasket ganto.\n72 « Diskouezet e-neus e vadèlèz e-keñver on tadou-koz, dalhet e-neus soñj euz an emgleo santel e-noa greet ganto,\n73 « Al le e-noa greet da Abraham on tad, da lakaad ahanom da veza dispont, goude beza diframmet ahanom diouz daouarn on enebourien, ha da zervicha anezañ, 75 santel ha just dirazañ a-hed or buhez penn-da-benn.\n76 « Hag te, bugelig, anvet e vi profet an Uhel-Meurbéd, rag kerzed a ri en a-raog, dindan lagad Doue, evid kempenn e heñchou,\n77 « evid rei da anaoud d’e bobl ar zilvidigez, dre ar pardon euz he fehejou.\n78 « Dond a ra kement-se diwar madèlèz dreist-muzul on Doue, a-drugarez dezi eo deuet beteg ennom, euz an uhel, sklerjenn an heol o sevel,\n79 « evid sklerijenna ar re a oa en deñvalijenn hag e skeud ar maro, da lakaad on treid da gerzed war hent ar peoh ».


Ag er breparation d’er marhue - Wikimammenn\nAg er breparation d’er marhue\nJ.-M. Galles, 1829 (p. 262-265)\n◄ E mèn é teli en inean crechén clah hi honsolation ér souffranceu a andur é pratiquein er vertu, hac ér boèn a sant a gaus d’hé ferhendet ar en doar Ag er breparation d’er marhue Ag en doustér a gave er-ré just é verhuel ►\nAg er breparation d’er marhue.\nOL buhé er Uirhiés glorius Vari a zou bet ur breparation continuel d’er marhue.\nGuet a vériteu ne chairras-hi durant ur vuhé a dri-uguênt vlai ha davantage, passet tout a béh én excelciceu ag er garanté divin !\nHé haranté aveit Doué a gresquai é peb momant, hac hum gavas quer parfæt én ær a hé marhue ; ma varhuas quéntoh dré en nerh a hé haranté eit dré glinhuet.\nQueméret scùir ar er Uiriés-cé, én ur gonsacrein de Zoué ur vuhé n’en dès chet reit teoh eit bout pinhuic ar en doar, eit bout inouret, estimet, mêlet ; mæs eit er chervigein ha gouni, doh er chervige, ur recompanse éternel.\nNac hou pehai-hui ol er madeu ag er bed-men, nac é commandeoh-hui ar ol en dut ag en doar, én ær ag er marhue petra a chommou guenoh ? Forcet vehet de gùittat tout, ha tout hou quitteï.\nNe chom, én ær ag er marhue, quin mad meit en hani a rér aveit Doué durand er vuhé.\nDeit de vout aviset ar goust quement a grechénion péré ne chongeant ér marhue meit én achimant ag er vuhé, ha péré a varhue guet er chagrin horrible n’en dout reit meit un dé benac, marcé memb meit un æriad benac d’en affær vras ag ou salvedigueah, aveit péhani n’en dé quet rai labourat durand ol er vuhé.\nN’en dès chet a fin d’en nombre ag er-ré diavis. El lod muihan ag en dut a zou haval doh unan ne chongehai a breparein er péh a zou necessær aveit ur voyage, meit a pe vehai arrihue en amzér de barti.\nHaval-ind doh ur hriminel péhani a anjuliehai é juge ér momant ma ya de vout juget, pé a chongehai a hum zivertissal ér momant ma vèr d’er hasse ar er-chalfaut.\nPasset hou puhé én ur chongeal é achihuou, ha n’hum staguehet quet doh t’hi. Passet hou puhé é chongeal én éternité a zei ar hé lerh, ha hui hé fassou én ur fæçon crechén.\nCalz a dut ne vennant quet chongeal ér marhue, rac ma en dougeant ; mæs en nemb a fal dehou n’en devou quet léh d’en dougen, a zeli chongeal liés én ou hac hum breparein continuellemant dehou.\nUr vuhé santel a zouça er chonge ag er marhue, hac er chonge ag er marhue a secour de gondui ur vuhé santel.\nDouget ne zehai er péh hou rejouis hinihue de reign chagrin deoh én ær ag er marhue. Eit hou pout consolation én ær ag er marhue, laqueit durand hou puhé hou pligeadur ér vertu.\nA pe vehai ret merhuel hinihue pé arhoah, a hui a vehai prest de gomparissein dirac hou Juge ? Péh pénigen e hoès-hui groeit ? Péh mériteu e hoès-hui chairret ?\nProfitet enta ag en déieu a chom guenoh. N’éellet quet degas èn amzér passet én dro ; mæs hui a éel er reparein. Doué ne asten memb hou puhé meit eit quement-cé.\nA hui a vihuou hoah pêl-amzér, pé a hui a varhuou édan bèr ? N’er gouyet quet. Gouyet ahoël é varhuehet, a lar Doué, en ær ne chongehet quet.\nMar éellér merhuel é peb momant, ret-é enta é peb momant bout prest, én ur lacat sonn ér speret penaus é ma doh er marhue-é é ma staguet en éternité.\nPedet Rouannés en nean de drugairécat Doué aveit oh ag en amzér a lausq hoah guenoh eit hum breparein, ha pedet-hi d’obtenein deoh er græce d’obér un implé santel a nehou.\nHui a reï un implé sanfel a nehou, mar groet ol hou ç’œvréu èl a pe zeliehai pep unan a nehai bout en deüéhan a hou puhé.\nEit merhuel santélemant, é ma ret merhuel guet fé, guet espérance ha guet caranté. Groeit liés en acteu ag er vertuïeu-zé durand hou puhé, ha béent hou préparation principal d’er marhue.\nHac hou péet chonge ne ouyér quet calz petra é gobér acteu a vertu én ær ag er marhue, ma né vèr bet accustumet d’ou gobér durand er vuhé.\nAdtapet diwar « https://br.wikisource.org/w/index.php?title=Ag_er_breparation_d’er_marhue&oldid=105877 »\nKemmoù diwezhañ degaset d'ar bajenn-mañ d'an 18 Eos 2017, da 18:00.